















































הכנסת השבע-עשרה


מושב ראשון





נוסח לא מתוקן





פרוטוקול מס' 13


מישיבת ועדת הכנסת


יום שלישי, י"ז סיוון התשס"ו, (13 ביוני 2006), שעה 00 ;10

אריה רואן - מזכיר הכנסת


דוד לב - סגן מזכיר הכנסת


נאזם בדר - סגן מזכיר הכנסת


גאולה רזיאל - מנהלת לשכת מזכיר הכנסת


מוזמנים:


השר יעקב אדרי


מיכל דויטש - משרד האוצר


ייעוץ משפטי; ארבל אסטרחן


מנהלת הוועדה: אתי בן- יוסף


רשמת פרלמנטרית: רותי וייס





ערעורים על החלטת יו"ר הכנסת והסגנים שלא לאשר דחיפות הצעות לסדר היום


היו"ר רוחמה אברהם:


בוקר טוב לכולם, אני פותחת ישיבה נוספת של ועדת הכנסת, על סדר היום יש לנו מספר


נושאים, סדר היום לא קצר ולפיכך נשתדל להיות קצרים ותכליתיים, כאשר הסעיף הראשון על


סדר היום שלנו, ערעורים על החלטת יושב ראש הכנסת והסגנים שלו לאשר דחיפות הצעות לסדר


היום. כל המציעים נמצאים פה, ווסל טאהא, דב חנין ויעקב מרגי. הנושא השני יהיה קביעת מועדי


הכנסת במושב הראשון והשני של הכנסת ה-17. הנושא השלישי, הצעת יושבת ראש הכנסת


לתיקון סעיף 17 לתקנון הכנסת בדבר שינוי המונח "ועדה לעניין מסויים". יש לנו את הצעות


לתיקון סעיף 36א לתקנון הכנסת בדבר אי אמון בממשלה. השר יעקב אדרי מכבד אותנו כאן


בנוכחותו, הוא הציע הצעה לסדר בעניין הזה כולל גם חבר הכנסת אורי אריאל. יש לנו נושא נוסף,


בקשת חבר הכנסת חיים אורון להקדמת הדיון בהצעת חוק לתיקון פקודת מס הכנסה. נדון בנושא


של הקמת הוועדה לבחינת עובדים זרים, אני מבינה שפה הגענו להסכמה, ובקשת יושב ראש ועדת


הפנים ואיכות הסביבה להעביר את ההצעה לסדר היום בנושא "תכנית סיוע להצלת "עיר


הכרמל", גס פה הגענו להסכמות. והשלמת יושב ראש לוועדת הסמים.


נתחיל בערעורים. הערעור הראשון של חבר הכנסת ווסל טאהא בנושא נתוני הדוח שהוכן


בעבור כנס קיסריה.


מוחמד ברכה :


היושבת ראש, אפשר להציע לסדרי


היו"ר רוחמה אברהם:


כן.


מוחמד ברכה:


שלושת ההצעות בערעורים הם על אותו נושא, לכן אפשר לקיים דיון אחד -


היו"ר רוחמה אברהם:


אני מקבלת את הצעתך ושלוש המציגים יציגו את דעתם, עמדת הנשיאות תוצג גם ואחרי


זה, שתיים שלוש התייחסויות קצרות ונעבור להצבעה. ראשון המציעים, חבר הכנסת ואסל


טאהא, בבקשה.


ואסל טאהא :


בוקר טוב לכולם, מאחר וראיתי את הדוח וקראתי את הפרסומים עליו, מצאתי לנכון


להציע הצעה זו כהצעה דחופה לסדר מפני שזה נושא מאוד חשוב לכולם. זה מראה את המדינה


שהיא הולכת לכיוון העוני ובוודאי ובוודאי זה כרוך גם בדיונים של הממשלה על המדיניות.


היו"ר רוחמה אברהם:


מי ייצג את עמדת הנשיאות בעניין הזה?


אביגדור יצחקי:


חסר פה סגן יושב ראש הכנסת.


גדעון סער:


אני אהיה מוכן גברתי בהיעדר הנציג המוסמך לייצג, יש תורנות.





היו"ר רוחמה אברהם:


כן, יש תורנות. חבר הכנסת מגלי והבה לא נוכח, זה בסדר שחבר הכנסת סער ייצג את


הנשיאות? בסדר גדעון, אתה תייצג את הנשיאות. גם חברת הכנסת קולט אביטל פה. חבר הכנסת


ואסל טאהא, בבקשה.


ואסל טאהא:


ראיתי לנכון להציע את זה כהצעה דחופה לסדר מפני שהנושא מאוד חשוב, על העוני.


הופתעתי כשזה לא התקבל מה עוד שידעתי ש-11 סיעות הגישו וזה הכלי היחידי שיש לנו


כאופוזיציה על מנת להציע דברים חשובים ואת הנושא הזה לדיונים בכנסת. אי אישור הנושא


הזה פוגע ב-11 סיעות כי זה הכלי היחידי לנו כאופוזיציה להעלות נושאים חשובים לתושבים


ולאזרחים.


היו"ר רוחמה אברהם:


שאלה, בלי לכוון שום דיון, למה סברת שזה דחוף דווקא להשבוע ולא כהצעה לסדר רגילה


או דיון מעמיק יותר?


ואסל טאהא:


התשובה לשאלה, הנתונים שראיתי בדוח מדהימים שחשוב להעלות את זה במליאה, שכל


חברי הכנסת ישמעו וידונו בנושא הזה ויקבלו החלטות ויחליטו איזה ועדה תדון בזה, והופתעתי


מאוד כשזה לא התקבל.


היו"ר רוחמה אברהם:


תודה רבה. המציע הבא, חבר הכנסת דב חנין.


דב חנין:


אני רוצה להוסיף כמה דברים על דבריו של חברי חבר הכנסת טאהא ואני רוצה להתייחס


ל-4 נקודות ברשותכם. נקודה ראשונה חשובה מאוד, הקשב של הכנסת לציבור. זה לא יתכן


שקורה כזה אירוע שהציבור כולו עוסק בו והכנסת בוחרת שהיא לא מתעניינת בזה או שלה זה לא


דחוף, או שלה זה לא חשוב, לה יש דברים אחרים לעסוק בהם. נקודה שנייה, התייחס אליה חבר


הכנסת טאהא, הצעות דחופות הן כלי ברור של האופוזיציה להביא עמדה ולשמוע את עמדת


הממשלה בפורום המוסמך ביותר שהוא פורום של הכנסת. אבל בהמשך ישיר למה שאמר חבר


הכנסת סער, במקרה הזה, האמת היא שהפנייה הייתה באמת מכל חברי הבית. אני אקריא לכם


את רשימת המציעים רק בכדי שתהיה תחושה מאיפה באו ההצעות, אני הגשתי, חבר הכנסת


טאהא הגיש, חברת הכנסת רוחמה אברהם מסיעת קדימה, חבר הכנסת סטס מיסז'ניקוב


מישראל ביתנו, חבר הכנסת אליהו גבאי מהמפד"ל, חבר הכנסת יעקב מרגי מש"ס, חבר הכנסת


מיכאל מלכיאור מהעבודה -


גדעון סער:


אבל למה אתה מקריא את כל הרשימה?


היו"ר רוחמה אברהם:


דובר על כך שהנציגים הם מ-11 סיעות.


דב חנין:


11 סיעות מסיעות הבית והסיעות האלה שהחברים מרכיבים אותן, אנחנו מדברים על


החברים מסיעות שהסך הכולל של חבריהן הוא 115 חברי כנסת. סיעות של 115 חברי כנסת -





גדעון סער :


אני מבין שרק סיעת יהדות התורה לא השתתפה.


דב חנין:


לא, יהדות התורה כן.


גדעון סער:


סליחה, מר"ץ.


היו"ר רוחמה אברהם:


חבר הכנסת חנין, למען הסדר הטוב, אני חייבת לציין שבתקנון הכנסת רק מי שמגיש את


את הערעור עצמו, הוא לא יכול להגיש בשם כל הקבוצה. זה נכון שכל הקבוצה הגישה את הנושא


משום שהיא סברה שהוא נכון אבל רק מי שהגיש את הערעור, לגביו דנים.


דב חנין:


אמרתי את האמירה הזאת קודם כל במישור המהותי, שלכמה חברי כנסת מכמה סיעות


חושבים שהנושא חשוב ודחוף אבל לדבר הזה יש גם היבט פורמלי מכוח הוראתו של סעיף 86א


לתקנון שמדבר על כך שבמצב כזה הנשיאות רשאית לראות בנושא כאילו זה נושא שהכנסת כבר


החליטה לדון בו, וזה כמובן דבר שהוא מאוד משמעותי. נקודה אחרונה בתשובה לשאלה של


גברתי שהיא שאלה מאוד חשובה, מה דחוף? מה חשוב כולנו מסכימים, מה דחוף? הנושא הזה


הוא נושא בדחיפות לדעתי מרבית מהסיבה הפשוטה הבאה, השבוע דיברתי עם אנשים במשרד


האוצר ואני מבין מהם -


מיכאל איתן :


שעוד מעט העוני יסתיים ולא יהיה טעם בהצעה.


דב חנין:


לא, לא, הייתי שמח לוותר על ההצעה. אני מבין מהם שהם נמצאים בהליכים מאוד


מהירים, התהליכים של הכנת התקציב הבא. זה בהמשך ישיר לדברים שבעצם הבטיח לנו


במליאה שר האוצר עוד במהלך חודשי הקיץ, באוגוסט, אנחנו נקבל את ספרי התקציב.


יו"ר הכנסת ראובן ריבלין:


נדמה לי שוועדת הכספים דנה בזה היום בשעה עשר.


דב חנין:


יפה. אז אני חושב שנושא כזה כמו נתוני העוני, ומה שלנו יש כחברי כנסת להגיד בעניין הזה


ומה שיש לדוח של המכון הישראלי הדמוקרטי לומר, גס הממצאים אגב וגם ההמלצות, מאוד


רלוונטי לומר את הדברים לפני שהתקציב מוכן ומועבר לאישור הכנסת. לכן במקרה הזה אני


חושב שזה שילוב קלאסי של נושא שהוא גם חשוב וגם דחוף, תודה.


היו"ר רוחמה אברהם:


חבר הכנסת יעקב מרגי הסיר את הערעור שלו, נציגות של הנשיאות, חבר הכנסת מגלי


והבה, בבקשה.


מגלי והבה:


גברתי היושבת ראש, רציתי להגיב בנושא הדיון על המשבר הכספי של עיר הכרמל.





היו"ר רוחמה אברהם:


אני לא מדברת על זה כרגע.


מזכיר הכנסת אריה האן:


עוד לא הגענו לזה.


היו"ר רוחמה אברהם :


אנחנו מדברים שאתה כנציג הנשיאות -


קולט אביטל:


אתה צריך להשיב.


היו"ר רוחמה אברהם :


אס חבר הכנסת והבה לא מוכן, חבר הכנסת גדעון סער אתה מוכן להשיב?


גדעון סער:


גברתי, הנשיאות אישרה בישיבתה האחרונה את דחיפותם של 6 נושאים לסדר היום


במקום 5 נושאים כנושאים דחופים על סדר היום ולא ראתה לנכון להוסיף מעבר לכך.


זהבה גלאון:


יש לנו בעיה עם שיקול הדעת של הנשיאות.


היו"ר רוחמה אברהם:


חברת הכנסת אביטל, את מעוניינת להוסיף משהו על דבריו של חבר הכנסת סער?


קולט אביטל:


כן, מה שמנחה את הדיונים של הנשיאות היא מידת הדחיפות של נושא. האם כשאנחנו


מעלים על סדר יומה של הכנסת נושא, יש אפשרות אופרטיבית או למנוע תהליך, או לתקן תהליך,


במקרה הזה כיוון שהכנסת דנה לעיתים קרובות על דוח העוני ולא חשבו שיש משהו מאוד חדשני


בזה -


מוחמד ברכה:


בגלל זה ישבתם על הרכבת לפני תאונת הרכבת.


קולט אביטל:


סליחה, אני לא סיימתי, על הרכבת זה כן אושר. חשבנו שהדבר הזה יכול לבוא לידי ביטוי


או על ידי הצעה לסדר רגילה שזה כלי פרלמנטרי שקיים בידי כל חברי הכנסת וכל הסיעות או


אפשר היה גם להעלות הצעה לסדר לדיון מהיר באחת הוועדות, כמו למשל ועדת הכספים.


היו"ר רוחמה אברהם:


תודה רבה.


זהבה גלאון:


בקיצור, הכנסת לא חושבת שחשוב לדון בעניינים אלו במדינת ישראל, לא חשוב, לא דחוף.





יעקב מרגי:


מאחר והחלפנו את הממשלה שהביאה אותנו לכך אנחנו ניתן קרדיט לממשלה החדשה


שהתחילה בדרך נכונה וטובה -


מוחמד ברכה:


גם היושבת ראש הגישה הצעה.


יעקב מרגי:


רציתי לומר לציבור מה עשתה לנו הממשלה הקודמת.


היו"ר רוחמה אברהם:


חבר הכנסת מרגי, תודה, חבר הכנסת יצחקי, בבקשה.


אביגדור יצחקי:


עושים כאילו בנשיאות הכנסת יושב אדם אחד ומחליט. בנשיאות הכנסת יושבים 7 סגני


היושב ראש מסיעות הבית שהביעו את דעתם, ודרך אגב, אף אחד לא התנגד לא להכליל את זה. זו


לא החלטה שמתקבלת על ידי אחד. יחד עם זה -


מוחמד ברכה:


מה אתה רומז?


אביגדור יצחקי:


אני רוצה להציע שאנחנו נמליץ לנשיאות הכנסת והסגנים שיושבים פה לקיים את זה כדיון


דחוף בשבוע הבא ולא נוסיף נושא על 6 הנושאים שמעל ה-5 שהוצעו.


זהבה גלאון:


גברתי, אני רוצה להעיר הערה לסדר שלא קשורה לגופו של הדיון אלא מבחינת פרוצדורות,


איך מתנהל ההליך של הערעורים בוועדה. פשוט אני אומרת את זה כי אני כבר חברה כמה פעמים


בוועדה הזאת. בדרך כלל מי שמגיש ערעור חייב להיות נוכח כאן. לצערי רן כהן רצה להגיש ערעור,


לא יכול היה להיות נוכח כאן, אין לו רשות דיבור הוא לא יכול להשתתף בהתנגדות. מי שמגיש


ערעור הוא מנמק, ומנמק נציג הנשיאות ובזה זה נגמר.


אביגדור יצחקי:


קונסטרוקטיביות זה מילה מגונה. אם בא מישהו ורוצה להציע הצעת פשרה, לפי חברת


הכנסת גלאון זה לא ראוי, צריך לדחות את זה בהצבעה ובזה נגמר העניין, זה מה שהיא רוצה.


זהבה גלאון:


גברתי, אני בעד הצעות קונסטרוקטיביות וליבי מתרחב לנוכח טוב הלב והגמישות שמגלה


הקואליציה אבל אם מדקדקים קלה כחמורה אז אני מבקשת -


היו"ר רוחמה אברהם:


אני רוצה לשאול את גברתי, הרי אם הייתי נוהגת מנהג הפוך כפי שהיה עד כה, היו באים


ואומרים שהקואליציה מנסה או יושבת ראש הוועדה מנסה לסתום פיות כי הרי אני לא יכולה,


אם יש לחבר משהו, עניין עקרוני לומר בנושא הזה, אני חושבת שזה שיקול דעת נכון לומר משהו


בעניין הזה -





מיכאל איתן:


אז גם לי יש משהו עקרוני לומר, אחרי שתסיימי.


היו"ר רוחמה אברהם:


אם כל חברי הוועדה כאן מוכנים להמשיך את העיקרון שהיה בכנסות הקודמות דהיינו,


חבר הכנסת מציג, הנשיאות משיבה ועוברים להצבעה, אין לי שום בעיה.


גדעון סער:


זה התקנון, סליחה הנוהל.


היו"ר רוחמה אברהם:


זכותי להחליט אם אני פותחת את זה לדיון כן או לא, אז אם הייתי לארג'ית ונותנת לכם


לדבר ואתם לא מעוניינים, אז נעבור להצבעה לא לפני שנשמע את חבר הכנסת איתן.


צבי הנדל:


אני מציע לך לא להתרגש מכל הערה.


מיכאל איתן:


תבדקו כמה חברי כנסת יש פה, כמה זמן מושקע בדבר שבאמת, עם כל הכבוד, יש עכשיו


הרבה ועדות, יש להם מה לעשות, האלטרנטיבה היא, יש ועדות שיש בהן חקיקה, יש ועדות שיש


בהן נושאים דחופים שצריך לבקר את הממשלה, יושבים פה כל כך הרבה חברי כנסת, אולם כזה


ענק ודנים על כלום. זה דבר שצריך בדקה לגמור אותו. בשתי דקות. מה שאני מציע ברמה


עקרונית שיבדקו, אם מסוגלים אי פעם לעשות את זה, רק הניסיון שלי הוא כל כך גדול שאני יודע


שההצעה שאני אציע לא עברה אף פעם, אבל אני לא יכול שלא לומר אותה כי היא ההצעה הכי


הגיונית. כל המוסד הזה של הצעות דחופות הוא מיותר, צריך לתת מכסה לכל חבר כנסת להצעות


דחופות, הוא יחליט מה דחוף לו והוא דרך הסיעה שלו יבוא ויקבל את זה על פי הדחיפות. לא


צריך את הנשיאות עם כל הדיונים הארוכים, עם מאות שעות בקדנציה שהולכות לבזבוז. לא צריך


את ימי שלישי. אתם עוד תראו מה יקרה כאן בימי שלישי -


מאיר פרוש:


נפתח דיון בעניין הזה?


היו"ר רוחמה אברהם:


אני לא פותחת את זה לדיון.


מיכאל איתן:


זה מתחיל ככה רוחמה, את תגיעי לדיונים, ההצעה שלי


מאיר פרוש:


אתה רוצה לוותר, אתה פותח דיון -


מיכאל איתן :


ההצעה שלי היא שבעוד חודש תעלי לדיון את המוסד הזה ששמו הצעות דחופות לסדר


היום. סליחה לא עוד חודש, במושב הבא, שאנשים קצת ירכשו ניסיון ויבינו על מה הס מבזבזים


את הזמן.





יעקב מרגי:


תגיד שהצעה לסדר דחופה -


מיכאל איתן:


אל תיתן לי הצעות.


היו"ר רוחמה אברהם:


אני רוצה לומר לך שהצעתך בהחלט מתקבלת והיא הולכת יד ביד עם ההצעה שאני די


שוקלת להביא אותה כדיון מהותי לוועדה וזה עצם הגשת החוקים, הצעות החוק שכולם מגישים,


וכל אחד מגיש "בוחטה" סליחה על הביטוי, למחלקה המשפטית, צריך לקיים על זה דיון מהותי


ואני אשמח לעשות את זה ואני אשמח שגם תשתתף ואני עוברת להצבעה.


דב חנין:


גברתי, עוד משפטי קונסטרוקטיבי, לא הנמקה. אני מוכן לקבל את הצעתו של חבר הכנסת


יצחקי -


יעקב מרגי:


יתקיים דיון בנושא, לאל


היו"ר רוחמה אברהם:


אני כרגע לא מקיימת, אנחנו בעד הסרה ובעד קבלה. מי בעד להסיר -


דוד אזולאי:


אם מסירים זה יכול ---


היו"ר רוחמה אברהם:


אני לא מעלה את הצעתו של חבר הכנסת יצחקי כרגע לדיון מכיוון ששמעתי פה את הלך


הרוחות ולכן אנחנו נצביע בעד ונגד.


אביגדור יצחקי:


אבל המציעים מוכנים ---


דב חנין:


גברתי, אנחנו מוכנים להצעה הזאת.


מוחמד ברכה :


אתם יורדים מההצעה, בתנאי שתגישו את זה עוד פעם בשבוע הבא לנשיאות.


היו"ר רוחמה אברהם:


הצעתו של חבר הכנסת יצחקי שכל המציעים יגישו בשבוע הבא לנשיאות -


צבי הנדל:


אבל אם יהיה לנו משהו מאוד דחוף שגם אתה תחשוב שזה יותר דחוף ---





היו"ר רוחמה אברהם:


הוא לא מסכים, הוא לא מקבל את זה. מי בעד קבלת הערעור? 8 בעד. מי נגד קבלת


הערעור? 10 נגד. מי נמנע? 1 נמנע. תוצאות ההצבעה, 8 הצביעו בעד, 10 הצביעו נגד, 1 נמנע ולפיכך


אני קובעת שההצעה לא התקבלה. אני עוברת לנושא הזה, אבל יש לי פה את בקשתו של חבר


הכנסת יורם מרציאנו שאומר שנציגת מס ההכנסה פה נפצעה בדרך, את בסדר? את יכולה


להישאר?


מיכל דויטש:


אני יכולה לדבר, לא לעמוד.





קביעת מועדי הכנסים במושב הראשון והשני של הכנסת ה-17.


היו"ר רוחמה אברהם:


נעבור לנושא הבא, קביעת מועדי הכנסים במושב הראשון והשני של הכנסת ה-17. קיבלנו


הצעה -


ראובן ריבלין:


כדאי שכל אחד שמבקש לערער על החלטת הנשיאות שיאמר מה הוא חושב שצריך להוריד


מסדר היום שאושר.


היו"ר רוחמה אברהם:


רעיון טוב. מזכיר הכנסת שלח אלי מכתב בנוגע למועדי הכנסים במושב הראשון של הכנסת


ה-17, אני מקריאה את המכתב. "בכפוף להוראות סעיף 17 בי לתקנון הכנסת אני מעביר אלייך


במצורף המלצת יושבת ראש הכנסת והסגנים למועדי כנסים במושב הראשון של הכנסת ה-17.


אודה אס הנושא יועמד לסדר יומה," הנושא הועמד על סדר יומנו וההצעה היא כדלקמן. "כנס


הקיץ 2006, כנס הקיץ נפתח ביום שני י"ט בניסן התשס"ו, 17.4.2006, ישיבתה הראשונה של


הכנסת ה-17, ויסתיים ביום ראשון, כ"ז בתמוז התשס"ו, 23.7.2006. כנס החורף תשס"ז, המושב


השני של הכנסת ה-17 יפתח ביום ראשון כ"ג בתשרי התשס"ז, 15 באוקטובר 2006. אתה רוצה


לומר משהו, אדוני המזכיר?


אחמד טיבי:


כלומר שבועיים יותר ממה שהיה בפעם הקודמת.


מאיר פרוש:


כ"ג זה לא איסרו חגי


היו"ר רוחמה אברהם:


זה נכון חבר הכנסת אחמד טיבי, אבל אני רוצה לשאול אותך, האם אדוני היה ער לעצם


העובדה שהכנסת תמיד התכנסה מייד אחרי סוכות, וגם כאן אני מניחה שמזכיר הכנסת ויושבת


ראש הכנסת בדקו את החגים העבריים ונוכחו לדעת שגם אם זה שבועיים לאחר המועד כביכול,


הכנסת התכנסה גם 3 שבועות קודם אבל בזה אני לא נוגעת. הרי אי אפשר יהיה לכנס את הכנס


במהלך חג הסוכות. ואם יש משהו למזכיר הכנסת לומר בעניין הזה, בבקשה.


צבי הנדל:


השאלה אם אחמד טיבי יודע את התאריך העברי של אמצע חג הסוכות שיחול השנה.


היו"ר רוחמה אברהם:


אני לא פותחת את זה לדיון עכשיו.


מאיר פרוש:


יש לי הערה נכונה.


היו"ר רוחמה אברהם:


מייד תקבל את רשות הדיבור.





מזכיר הכנסת אריה האן:


אנחנו קבענו ומה שנהוג תמיד היה, הפעם כנס הקיץ שהוא גם המושב הראשון של הכנסת


ה-17, בסך הכל יהיו לו שבועיים יותר מהרגיל. תמיד היינו מתחילים אחרי יום העצמאות


ומסיימים בסביבות ה-31 ליולי. הפעם התחלנו 3 שבועות לפני יום עצמאות ואנחנו מסיימים שבוע


לפני סוף יולי. זה הסיפור. לגבי המושב הבא, הרב פרוש ברמז אמר לי ואני כבר אתן לו את


התשובה, הוא אמר, יום ראשון זה איסרו חג.


מאיר פרוש:


זה גם חג בחוץ לארץ.


מזכיר הכנסת אריה האן:


ישיבת הכנסת הראשונה תהיה ב-16 לחודש ולא ב-15 לחודש כמקובל ביום שני, אבל עובדי


הכנסת עובדים כבר, עובדי הכנסת עובדים תמיד, גס בפגרה, אבל באופן רישמי -


מיכאל איתן:


הכנסת לא יוצאת לפגרה, מליאת הכנסת יוצאת לפגרה.


היו"ר רוחמה אברהם:


מאה אחוז.


מזכיר הכנסת אריה האן:


לכן, יום ראשון שהוא 15 לחודש, נכון שהוא איסרו חג אבל באיסרו חג עובדים בכל


השירות הציבורי וגם בכנסת תתקיימנה ישיבות ועדות הכנסת וגם עובדי הכנסת יעבדו. המליאה


הראשונה תהיה ביום שני, הרב פורוש, ולא באיסרו חג.


מאיר פרוש:


היא תהיה זה קבוע, אין לנו מה לדון על זה?


מזכיר הכנסת אריה האן:


צריכים להחליט.


היו"ר רוחמה אברהם:


יש למישהו משהו בקצרה לומר בעניין?


מאיר פרוש:


אני בעד זה שיאריכו את המושב בקיץ בעוד שבוע ויתחילו בחורף יותר מאוחר, ולא רק


בגלל שזה איסרו חג אלא אני רק אומר שבכנסת של יהודים מותר לנו לדעת שיום ראשון זה עדיין


חג בכל העולם כולו. אני מציע שאם מחפשים את השבוע לעבוד יותר, נציע להאריך ביולי בעוד


שבוע ופה נתחיל שבוע יותר מאוחר.


משה שרוני:


לא בא בחשבון.





היו"ר רוחמה אברהם:


תודה רבה, אנחנו עוברים להצבעה. מי בעד הצעתה של נשיאות הכנסת, יושבת ראש


הכנסת? מי נגד? מי נמנע? תוצאות ההצבעה הס, 19 הצביעו בעד, 1 נגד, אין נמנעים, לפיכך אני


קובעת שהצעת יושבת ראש הכנסת והנשיאות התקבלה.





בקשת יו"ר ועדת הפנים ואיכות הסביבה להעביר את ההצעה לסדר היום בנושא; "תוכנית סיוע


להצלת עיר הכרמל (דלית אל כרמל - עוספיא)" (מס' 209), מוועדת הכספים לדיון בוועדת


הפנים ואיכות הסביבה.


היו"ר רוחמה אברהם:


אני עוברת לנושא הבא ופה ביקש ממני יושב ראש ועדת הפנים לפנים משורת הדין,


שהוועדה שלו מתכנסת בדקות האלה, להציג את הנושא שלו אז יסלחו שאר החברים שאני עוברת


לנושא הזה.


גדעון סער:


סליחה גברתי -


היו"ר רוחמה אברהם:


יש פה בקשה של יושב ראש הוועדה -


גדעון סער:


זה מאוד חשוב לי אבל לכל אחד יש דברים, יש פה סעיפים שבאים לפגוע בזכויות דיוניות


והם ידחקו בגלל נושא של הצעה לסדר וכולם ישבו.


מאיר פרוש:


אני חושב שחבר הכנסת סער צודק.


גדעון סער:


באמת, הרי הציע השר אדרי שהוא תיכף יחזור בו ממנה, אז קודם כל שיחזור בו ממנה ואז


לא אכפת לי -


מאיר פרוש:


היה צריך לשלוח את זה לנו כמה ימים קודם, השר אדרי, היית צריך לשלוח לנו את זה


כמה ימים קודם כדי שנתכונן לדבר הזה ולא לבוא לפה וככה לזרוק לנו פצצה -


גדעון סער:


לא, כבר פנינו ולא מסרו את זה אבל לזה נגיע בדיון עצמו, הוא יחזור בו.


ראובן ריבלין :


אני מציע שכל עוד קדימה בשלטון לבטל את הכנסת.


מוחמד ברכה:


האמת, צריך לבדוק אם שר יכול להגיש הצעה לתקנון הכנסת שתקצר את עבודת חברי


הכנסת. נציג הממשלה לא יכול לעשות את זה.


גדעון סער:


השר אדרי, אתה תחזור בך מהצעתך.





השר יעקב אדרי:


לגמרי לא.


היו"ר רוחמה אברהם:


חבר הכנסת סער, האם אדוני מתנגד לעניין העקרוני שיידון קודם נושאו של חבר הכנסת


גאלב מג'אדלה?


גדעון סער:


כן.


גאלב מג'אדלה:


אבל זה נדחה מאתמול.


גדעון סער:


זה נדחה אבל יש סדר יום. יש סדר יום של 8 פריטים -


גאלב מג'אדלה:


זה ייקח שתי דקות וחצי.


גדעון סער:


אז בבקשה, תלכו. יש פה דבר שאתה לא יכול לקבל אותו, שבא שר שהוא לא חבר כנסת


ומציע הצעה. אתה היית באופוזיציה -


השר יעקב אדרי:


גדעון, פיטרת אותי מהכנסת?


גדעון סער:


לא ראיתי אותך מביא הצעות לתיקון התקנון עד היום, פתאום נהיית פרלמנטר פעיל,


פתאום נהיית גדול.


השר יעקב אדרי:


גדעון, אני מציע לא להעביר את זה לנימה אישית.


גדעון סער:


רק טיפש מגיש הצעה כמו ההצעה שאתה הגשת.


יואל חסון:


סליחה, גברתי היושבת ראש, גדעון סער כינה את השר טיפש.


השר יעקב אדרי:


גדעון, ברוב טיפשותך אתה מכנה אותי טיפש, זה בושה וחרפה.


גדעון סער:


אמרתי שההצעה טיפשית.





השר יעקב אדרי:


אמרת אתה טיפש, תתבייש לך.


יואל חסון:


אמרת טיפש, מה זה הדיבור הזה?


מוחמד ברכה:


אני סובר שההצעה היא הצעה חצופה, שר לא יכול לקבוע סדרי עבודה של הכנסת.


יואל חסון:


צורת הדיבור של גדעון סער היא חצופה, תתנצל בפני השר.


מאיר פרוש:


אני מבקש שאת ההצעה של השר אדרי יביאו בשבוע הבא.


היו"ר רוחמה אברהם:


מכיוון שיש לנו סיכום קצר של יושב ראש ועדת הפנים וחבר הכנסת מגלי והבה הגיעו


לסיכום ביניהם, אני מבקשת לומר מהו הסיכום בקצרה ואנחנו ממשיכים בסדר היום, חבר


הכנסת גאלב מג'אדלה, בבקשה.


גאלב מג'אדלה:


הסיכום הוא כזה שאני מוכן שיתקיים בוועדת הכספים דיון עקרוני על קביעת


הקריטריונים לרשויות המאוחדות. הדיון והביצוע ספציפי, לא רק עיר הכרמל גם אחרים יהיה


בוועדת הפנים. מבלי שנעלה את הנושא של עיר הכרמל -


היו"ר רוחמה אברהם:


האם הסיכום שהגעתם אליו שכל נושא כספי ידון במסגרת, כפי שאתה טענת, במסגרת


ועדת הכספים, ונושאים מהותיים שקשורים לערים עצמם ימשיכו להיות בוועדה שלך, זה הסיכום


בכללותו?


גאלב מג'אדלה :


הדיון העקרוני -


מיכאל איתן:


זה הצעה לסדר היום סך הכל, מה אכפת להם שזה יהיה ועדת הפנים, די כבר, חבל על


הזמן.


גאלב מג'אדלה:


הדיון בנושא עיר הכרמל ואחרים רק בוועדת הפנים.


היו"ר רוחמה אברהם:


אבקש להפסיק להפריע לי. אני מבקשת מיושב ראש ועדת הפנים לחזור על הסיכום ואנחנו


נעבור להצבעה.





גאלב מג'אדלה:


הסיכום הוא כדלקמן, הדיון העקרוני לקביעת קריטריונים לערים מאוחדות יהיה בוועדת


הכספים. הדיון הספציפי לגבי כל עיר, כולל עיר הכרמל ואחרים, במהות הספציפית ידון בוועדת


הפנים שזה בסמכותה.


היו"ר רוחמה אברהם:


הצעתך הנוכחית עוברת ל -


גאלב מג'אדלה:


ועדת הפנים.


אביגדור יצחקי:


ההצעה הנוכחית מתפצלת. בנושאים העקרוניים -


היו"ר רוחמה אברהם:


אי אפשר לפצל הצעה שהועברה במליאה לפי התקנון.


מיכאל איתן:


אביגדור, זו הצעה לסדר היום.


היו"ר רוחמה אברהם:


אני עוברת להצבעה. מכיוון שאי אפשר לפצל את החלטת המליאה, אנחנו מחויבים להעביר


את ההצעה כפי שהוגשה. אנחנו לא יכולים לפצל את ההחלטה. לכן, ההצעה לסדר, המלצת


הוועדה היא שההצעה של חבר הכנסת מגלי והבה תעבור לדיון בוועדת הפנים. מי בעד? יש רוב. מי


מתנגד? אין מתנגדים. תודה רבה. ועדת הכנסת ממליצה להעביר את ההצעה לוועדת הפנים.


גאלב מג'אדלה:


תודה לכולם.





בקשת חבר הכנסת חיים אורון להקדמת הדיון כהצעת חוק לתיקון פקודת מס הכנסה (ניכויים


שאין להתירם), התשס"ו-2006 (פ/60/17), לפני הקריאה הטרומית.


חיים אורון:


גברתי היושבת ראש, יש פה סעיף שני לסעיף ה' ויש ועדת כספים עכשיו -


יעקב מרגי :


נדחה ליום אחר.


חיים אורון:


זה ייקח דקה.


ראובן ריבלין:


גברתי היושבת ראש, אתמול הקמנו עוד 2 ועדות, אני כרגע נמצא ב- 3 ועדות, ועדת


הכספים, ועדת העלייה והקליטה וועדת הכנסת, הכל באותה שעה. איך אנחנו נלך עכשיו לעוד שתי


ועדות, כי גדעון סער כבר מינה אותי לעוד שתי הוועדות שהקמתם אתמול. איך אני אספיק, יש לנו


רק 12 אנשים.


היו"ר רוחמה אברהם :


תודה שאתה עוזר לי אבל אני חייבת לעדכן אותך שבשבוע שעבר הייתה ישיבה של כל


ראשי הוועדות ונקבעה קבוצה מצומצמת של ראשי ועדות שאמורה לדון היום בשעה 5 לגבי לוחות


זמנים של הוועדות. אני מניחה שאנחנו נעשה איזשהו פיילוט ניסיוני לחודש ימים ונראה איך זה


עובד. אני מאמינה שאנחנו לא נפתור את כל הבעיה אבל לפחות חלק לא מבוטל שלה. תודה רבה.


חבר הכנסת אורון בקצרה.


חיים אורון:


אני אבקש לשחרר מחובת ההנחה הצעת חוק שהגשתי בכנסת הזאת ויש לה כבר פ', הוגשה


גם בכנסת הקודמת כך שלא מדובר בהצעה חדשה, שעניינה חיוב במס הכנסה לגבי משכורות מעל


סכום מסוים. הצעה דומה ששר המשפטים בלי לתת לי זכות יוצרים השתמש בה הרבה בשבועות


האחרונים. ואני חושב שראוי שהכנסת תהיה גם במה לדיון מהסוג הזה, תהיה הצעה טרומית


ואחר כך אנחנו נדון בה.


היו"ר רוחמה אברהם:


נציגת הממשלה בבקשה.


מיכל דויטש :


אני מרשות המיסים. אנחנו מבקשים להתנגד לפטור מחובת הנחה. אנחנו יודעים ששר


האוצר כינס וזימן דיון בימים הקרובים בנושא הזה. אנחנו לא יודעים עדיין מה עמדתו, אנחנו


חושבים שצריך לתת לממשלה את הזמן הזה כדי לגבש את עמדתה.


חיים אורון:


היה לממשלה זמן של שנה. דבר שני, אני מתחייב שאם החוק יעבור בקריאה טרומית, אני


לא אביא אותו לקריאה ראשונה במושב הנוכחי ואני אחכה לממשלה עם הצעתה.





אביגדור יצחקי:


אני מבקש התייעצות סיעתית.


היו"ר רוחמה אברהם:


יש לך 10 דקות להתייעצות סיעתית לעניין הזה.





הצעת יושבת ראש הכנסת לתיקון סעיף 17 לתקנון הכנסת ברבר שינוי המונח "ועדה לעניין


מסוים".


היו"ר רוחמה אברהם:


אני עוברת לנושא הבא. הצעת יושבת ראש הכנסת לתיקון סעיף 17 לתקנון הכנסת בדבר


שינוי המונח "ועדה לעניין מסוים". הצעת היושבת ראש, סעיף 17 לתקנון הכנסת קובע, הכנסת


תבחר מזמן לזמן לפי הצעת ועדת הכנסת ועדה לעניין מסוים שדינה לכל דבר לכל תקופת כהונתה,


כדי ועדה קבועה אם לא קבעה הכנסת הוראות אחרות. יושבת ראש הכנסת סבורה שהמינוח ועדה


לעניין מסוים הוא מינוח מיושן ולכן היא מציעה לתקן את התקנון ולהשתמש במונח שבו מקובל


להשתמש, ועדה מיוחדת, או מונח אחר שייבחר על ידי ועדת הכנסת. לאחר שתתקבל כאן ההצעה


היא תונח על שולחן הכנסת לעיון חברי הכנסת למשך 14 ימים. כל חבר כנסת רשאי להגיד השגות


לטיעון המוצע. אני פותחת דיון בעניין הזה. יש למישהו משהו לומר?


גדעון סער:


לפי דעתי שיהיה ועדה מיוחדת במקום ועדה לנושא מסוים -


ראובן ריבלין:


אני מצביע בעד זה אבל אני מבקש שבשבוע הבא נחזיר את זה למה שהיה לפני שבוע כי


ההיגיון הוא אותו היגיון.


היו"ר רוחמה אברהם:


יש לעוד מישהו לומר בעניין הזה, ארבל בבקשה.


ארבל אסטרחן:


לגופו של השיקול כמובן אין לי מה להעיר, מדובר פה רק בעניין של נוסח, עד היום התקנון


השתמש במינוח, ועדה לעניין מסוים, סבורה יושבת ראש הכנסת שמדובר במינוח מיושן ומציעה


לוועדה להשתמש במינוח אחר. ועדה מיוחדת זה המינוח שבפועל השתמשו בו עד היום ויכולה


הוועדה כמובן להחליט להשאיר אותו או כל מינוח אחר.


מיכאל איתן:


אבל גברתי, מדובר בוועדה -


היו"ר רוחמה אברהם:


היועצת המשפטית הייתה באמצע דבריה.


ארבל אסטרחן:


כמובן שאני אזכיר שזו ועדה מסוג הוועדות שהוקמו פה אתמול שיש לה סמכויות ככל ועדה


קבועה רק שיש להקים אותה מכנסת לכנסת, היא לא עוברת מקדנציה לקדנציה. באותו הקשר,


כשראיתי את הצעת התיקון הזאת, בכנסת הקודמת התקיימה ועדת משנה של ועדת הכנסת


בנושא תקנון הכנסת. היות ומדובר פה בתיקון קטן רציתי לראות מה אותה ועדה הציעה בהקשר


של הסעיף הזה. בהקשר של הסעיף הזה ראיתי שהיא הציעה למחוק אותו ברוח הדברים שהציע


אתמול חבר הכנסת ריבלין, וזה לא יובא כרגע לדיון, אבל לגבי הסעיף הקודם, סעיף 16 שמדבר על


ועדה משותפת, היא הציעה כמה תיקונים שהם בעיקרם תיקוני נוסח. אם אנחנו כבר נוגעים


בסעיף הזה רציתי להציע לכם -


מיכאל איתן:


אל תציעי לנו -





גדעון סער:


תגישי בכתב ונתייחס לזה.


ארבל אסטרחן:


יש את זה בכתב -


גדעון סער:


לא קיבלנו ולא נדון בדבר שלא קיבלנו מראש.


היו"ר רוחמה אברהם:


אין פה הצעה אחרת -


גדעון סער:


באמת, לא מתקנים ככה תקנון בצורה הזאת, גם ככה המכתב הזה הוא לא -


ארבל אסטרחן:


אז אפשר להביא את זה לישיבה הבאה -


היו"ר רוחמה אברהם:


לא עכשיו, אנחנו נגיש את זה במיוחד. מי בעד הצעתה של יושבת הראש, ועדה מיוחדת? מי


נגד? מי נמנע? בעד ההצעה הצביעו 11, נגד 1, נמנע 2 ולפיכך אני קובעת שהצעתה של יושבת ראש


הכנסת התקבלה.





הצעות לתיקון סעיף 36א לתקנון הכנסת ברבר אי אמון בממשלה;


- הצעת השר יעקב אדרי, השר המתאם ביו הממשלה לכנסת


- הצעת חה"כ אורי אריאל.


היו"ר רוחמה אברהם:


הנושא הבא.


גדעון סער:


גברתי, קודם כל אני מבקש לומר שדברי התייחסו קודם להצעה וחס ושלום לא לאיש. אני


מבהיר את דברי. אס נפגע השר אדרי אני מבקש את התנצלותו ואת סליחתו ואם יש עוד ביטוי אני


מוכן גם להשתמש בו, בשום אופן לא הייתה לי התייחסות אליו אלא להצעה. אבל אני רוצה


להתייחס לגוף הדברים. אני רוצה להציע דבר מסוים גברתי. יש פה דבר, סעיף 36 לתקנון. כשאני


הייתי יו"ר קואליציה באו אלי הרבה ואמרו לי, תשנה אותו. מעולם לא נגענו בו אלא בהסכמה


שהגענו אליה ראש האופוזיציה והקואליציה. כי זה, לא משנה נכון לא נכון, עמדה כזאת עמדה


אחרת, כל אחד העמדה שלו משתנה, אם הוא בקואליציה או באופוזיציה, ולפעמים גס לא משתנה


אם אתה שוקל את זה עניינית, אבל זה לא דבר שעושים.


ביום חמישי כשהדבר הונח על סדר היום ביקשתי לקבל את הנוסח, לא קיבלתי את הנוסח.


ביקשתי לקבל ביום ראשון, לא קיבלתי אבל בטלפון נאמר לעוזר שלי שזה פוגע בסיעות מתחת ל-


10 אבל לא פוגע בסיעות מעל 10. הייתה לי שיחה עם יושבת ראש סיעת מר"ץ. אי אפשר להניח,


בלי הידברות, בלי הגשה מראש, דבר כזה על שולחן הכנסת. ברור שאם יהיה דבר כזה, אם


הממשלה, ואני אתייחס לגופו של עניין אחרי זה כי בכל זאת יהיה דיון, תהיה על זה מלחמה ויש


לנו זכות להגיש השגות ונגיש 53 השגות במליאה. כל אחד מחברי האופוזיציה יגיש את זה וננהל


על זה מלחמה ולא יהיו הסכמות בשום דבר בבניין הזה אם יפגעו ביכולת להגיש הצעות אי אמון.


אביגדור יצחקי:


חשבתי שאתם לא אוהבים איומים.


גדעון סער:


יצא לי ב-3 השבועות האחרונים לא להגיש אף פעם הצעת אי אמון. לפני 3 שבועות ראש


הממשלה היה בוושינגטון, לפני שבועיים היה תקציב ביקשו ממני, אמרתי תקציב, השבוע ראש


הממשלה נסע. צריך להבין את הדברים האלה, ההצעה שאני אומר אני אומר גם להצעת האיחוד


הלאומי, האיחוד הלאומי גם הציע לעניין סעיף 36, גם לעניין זה צריך להקדים הידברות. אני


מציע לא לדון בעניין הזה היום -


יואל חסון:


ההצעה לסדר הכי ארוכה שהייתה אי פעם


גדעון סער:


אני מציע לא לדון בעניין הזה היום.


דוד אזולאי:


אתה בעד הידברות?


גדעון סער:


אם תהיה הידברות אני אגיד בהידברות את עמדתי, אי אפשר לבוא ולפגוע בעניין הזה בלי


הסכמה מכיוון -





מוחמד ברכה:


הידברות יכולה גם להיות בין חברי הכנסת ולא בהתערבות הממשלה.


גדעון סער:


אני לא נכנס כבר כרגע לנוהל גברתי, על כך שהגיש את זה השר המתאם, יש לי הרבה מה


לומר. אני מציע שלא נדון בזה היום. אם נדון בזה אני אבקש את רשות הדיבור.


השר יעקב אדרי:


מאוד מוזר שלא שומעים וכולם מדברים על הצעה שלא שמעו אותה בכלל, מאוד מוזר.


מאיר פרוש:


אני מבקש גם לסדר, בקצרה לומר, לא לדון על זה היום אלא נדבר קודם.


מיכאל איתן:


אפשר לדון בכל דבר בתנאי שיש הסכמה שנושא מסוג זה, בסופו של דבר לא יוכרע ברוב


ומיעוט כי תמיד הרוב יכול לקחת זכויות מהמיעוט, ויש כאן רוב ויש מיעוט. אבל אם מסכימים


שצריך בהסכמה אפשר לקיים דיון היום ומחר ומתי שרוצים וגס הדיון יהיה יותר ענייני ואולי כן


אפשר יהיה להגיע לשיפורים בתנאי שמראש אומרים, חבר'ה, בואו ניגש בצורה עניינית, מסכימים


שזה לא יהיה בהכרעה של רוב מול מיעוט, אז הכל ישתנה ותהיה נכונות ותהיה רוח טובה וכולנו


היינו פעם בשלטון ופעם באופוזיציה ואנחנו מבינים את הדברים ונוכל לפתור אותם.


אסתרינה טרטמן:


נכון בהחלט.


היו"ר רוחמה אברהם:


אני סבורה שאנחנו נפתח את הדיון היום, נשמע את הצעתו של חבר הכנסת השר אדרי. מי


מחברי הכנסת שירצה לומר משהו בעניין הזה, יוזמן, הדיון לא יוכרע היום.


צבי הנדל:


ומה עם הצעתנו?


היו"ר רוחמה אברהם:


במהלך שבוע הבא או השבועות הקרובים אני אביא את זה לדיון נוסף ולהצבעה. אני גם


אאפשר להציע הצעות כאלה ואחרות על מנת להפוך את זה לעניין עקרוני ומהותי.


מיכאל איתן :


אם הנושא הזה הולך להצבעה, לא היום, אני כבר מודיע לך שהמלחמה מתחילה מהנקודה


הזאת -


אסתרינה טרטמן:


צודק.


מיכאל איתן:


ואני אעשה כל מעשה על מנת לחבל, ואני לא מוכן שיהיה דיון גם היום. אם את מודיעה לי


מראש שהתליה תגיע, רק את מוכנה לתת לי עוד דחייה ואת רוצה לרמוס זכויות, אז את לא





מבינה את תפקידך. את רוצה להרוס את הכנסת. ישבו פה אנשים שידעו להגיד להצעות כאלה,


לא. הם ידעו. זה התפקיד שלך רוחמה, לא שלו ולא של אף אחד. להרים ידיים ולהזיז עציצים זה


כל אחד יודע. אבל מה שעומד מאחורי זה אנחנו לא ניתן לעשות. תהיה כנסת בלעדינו.


יעקב מרגי:


אל תצעק, למה אתה צועק, אתה כוחני אל תצעק.


יואל חסון:


מה אתה צועק, זה טרור של האופוזיציה


היו"ר רוחמה אברהם:


חבר הכנסת איתן, אני קוראת אותך לסדר.


יעקב מרגי:


למה אתה צועק, אנחנו רוצים לדבר, אתה לא תשתלט על הדיון, עם כל הכבוד, אני אצטט


אותך מהכנסת שעברה על הצעות האי אמון שלך.


מיכאל איתן:


מאה אחוז, אתם יכולים להוציא אותנו מכאן.


היו"ר רוחמה אברהם:


אני חושבת שאתה צריך לחזור בך מכמה משפטים שאמרת ואני דורשת שתחזור בך.


מיכאל איתן:


אני לא צריך לחזור משום דבר. תגידי לי ממה אני צריך לחזור? ממה אני צריך לחזור? מזה


שאמרתי שלהרים ידיים ולהזיז עציצים זה אפשר לעשות ללא מחשבה, למה אני צריך לחזור


מזה? מה קרה? יש פה צנזורה?


היו"ר רוחמה אברהם:


אתה גובל כבר בחוצפה.


מיכאל איתן:


עם כל הכבוד, אל תחלקי לי ציונים.


היו"ר רוחמה אברהם:


זו חוצפה ועכשיו תשמע את מה שיש לי לומר. אתה לא יכול לבוא לוועדה הזאת ולדבר בה


מתחילתה ועד סופה ולומר שבוועדה הזאת אין דיונים רציניים, זה דבר ראשון. אתה אומר שהזמן


הזה יקר לך, אז למה אתה מורח את הזמן ולמה אתה כל הזמן מדבר כשחברי הכנסת מדברים? זו


שאלה שלי אליך. דבר שני, אתה מנסה להסיט את הדברים שאני אמרתי ואמרתי בצורה מפורשת,


אני לא חושבת שתהיה פה הצבעה והרמת ידיים קואליציה ואופוזיציה. זה עניין עקרוני ואני היום


בקואליציה ואני חושבת על מחר מה יקרה אם אנחנו נהיה באופוזיציה. ולכן אני לא חושבת שכל


אחד מאיתנו בגלל שזו הצעתו של השר אדרי, נלך לפי הצעות. אני באופן אישי מודיעה לך שאני


לא כל כך מקבלת את ההצעה ואני לא יודעת מה עמדת שאר החברים. לכל חבר -


מיכאל איתן:


השאלה אם מצביעים על זה ברוב מול מיעוט - - - 





יעקב מרגי:


אין לך רשות דיבור, תן לה לדבר. מה אתה משתלט על הדיון? גם אנחנו רוצים לדבר, הוא


לא מאפשר.


השר יעקב אדרי :


מיקי, זה מאוד מוזר שאף אחד לא שומע את ההצעה, לא נותנים לדבר ואתם כבר מנהלים


דיון, מחליטים החלטות, מכנים בכינויים, דבר כזה עוד לא שמעתי, איזה מין דיון זה? איפה


הנימוס פה? תיתנו לי לדבר, אתם לא נותנים, כבר דנים, כבר מחליטים, כבר פוסקים, הכל.


מיכאל איתן:


היא מודיעה שתהיה הצבעה, בשביל מה צריך דיון?


השר יעקב אדרי:


היא לא אמרה ככה.


מיכאל איתן:


היא אמרה כן.


השר יעקב אדרי:


אז אולי תשמעו אותי קודם כל.


מיכאל איתן:


בבקשה, הצעתי שתדבר, אני הצעתי שיהיה דיון. אבל אם היא מודיעה מראש שתהיה


הצבעה אנחנו יודעים את התסריט.


השר יעקב אדרי:


קצת דרך ארץ לא יזיק. רוחמה, את מרשה לי לדבר?


היו"ר רוחמה אברהם:


חבר הכנסת איתן, זה שיש לך קול יותר חזק ממני לא אומר שאתה יכול להשליט כאן תוהו


ובוהו בוועדה, נקודה. ואם אני אוציא אותך אז אתה תאמר שאני מוציאה אותך בגלל הצעת


החוק, הרי אנחנו מבינים את המשחק הזה אז בוא נצא מכל הסיטואציה שאתה מנסה להכניס את


הוועדה, אני לא אתן לך את זה.


מיכאל איתן:


אני אגיד לך את האמת, אני לא כל כך מבין.


היו"ר רוחמה אברהם:


משפט אחד לחברת הכנסת גלאון ואחר כך השר אדרי מציג את הצעתו.


זהבה גלאון:


גברתי, הנושא הזה מדרך הטבע מלהיט כאן את היצרים. אני מכירה כאן חלק מהחברים


שמתלהטים ולפעמים זה קורה גם לי ואני רוצה לפנות לחבר הכנסת איתן, אני רוצה לומר ככה


שאני תומכת בכל מילה ממה שהוא אמר מבחינת הדברים לגופו של עניין, למהות. אנחנו באים


עכשיו, שנינו באופוזיציה, אני חושבת חבר הכנסת איתן, אם אני יכולה לפנות אליך, בלהט





הדברים אני חושבת שהייתה כאן קצת פגיעה אישית ביושבת ראש הוועדה ואני משוכנעת שלא


לזה התכוונת -


צבי הנדל:


היו עוד פגיעות אישיות -


זהבה גלאון:


אני מכירה אותך ואני משוכנעת שלא לזה התכוונת. אני מכירה אותך ויודעת שלא לזה


התכוונת. ואני חושבת שעל החלק הזה, לא למהות לא לויכוח עצמו, על החלק הזה תגיד שאתה


חוזר בך.


מיכאל איתן:


על מה? אני רוצה שתגידי לי על מה לחזור בי. אני מוכן לחזור בי אס אני אדע על מה.


זהבה גלאון :


כיוון שאני יודעת שלא התכוונת -


יואל חסון:


הוא מיתמם. מיקי, סתם אמרת עציצים?


מיכאל איתן:


אני אמרתי שלהרים ידיים ולהזיז עציצים לא צריך שכל גדול.


זהבה גלאון:


אז תגיד שלא התכוונת לעשות כאן, אתה אפילו לא חשבת שזה יכול להתפרש -


מיכאל איתן:


חברים, אני לא הנושא כאן, אני אמרתי את מה שאמרתי, זה ביטוי פרלמנטרי -


היו"ר רוחמה אברהם:


זה ממש לא ביטוי פרלמנטרי.


מיכאל איתן:


ואני מאחל לכל אחד מכס שלא יאמר ביטויים יותר חריפים ממה שאני אמרתי היום,


להרים ידיים ולהזיז עציצים לא צריך בשביל זה שכל. את זה אמרתי, ואני אומר, ולנהל ועדה


ולנהל כנסת, ולשמור על זכויות אופוזיציה צריך יותר קצת יותר שכל מאשר להרים ידיים ולהזיז


עציצים. היום רוצים לשפר את תדמית הכנסת, איך? יזיזו עציצים, הכנסת תיראה יפה. יזיזו


עציצים.


יואל חסון:


זה בכלל לא יושבת ראש הוועדה שהזיזה עציצים -


היו"ר רוחמה אברהם:


אני פותחת בדיון, השר אדרי בבקשה.





השר יעקב אדרי:


בוקר טוב לכולם, גברתי היושבת ראש. האמת היא שחשבתי שאני מגיע לאיזה דיון ענייני,


בדרך ארץ, ככה חשבתי אבל צר לי שזה התחיל בנימה מאוד קשה, אפילו לא שמעו את ההצעה


שלי, פה כבר דנים, כבר החליטו, כבר פסקו, אני חושב שזה לא מכובד.


מוחמד ברכה:


אתה לא אמור להציע בעניין ניהול הכנסת, אתה לא אמור להציע -


היו"ר רוחמה אברהם:


אל תפריע לו, מספיק, אם יש לך משהו לאמר, תאמר.


ראובן ריבלין:


האם זאת הצעת חוק, כבוד השר?


השר יעקב אדרי:


חבר הכנסת רובי ריבלין, שוב אתם מקדימים את המאוחר, ככה נאמר לי לעשות, ככה


עשיתי.


היו"ר רוחמה אברהם:


לפי התקנון הוא יכול להציע -


השר יעקב אדרי :


לפי התקנון צריך להביא את זה לפה.


היו"ר רוחמה אברהם :


זו לא הצעת חוק, זו הצעה לתיקון התקנון.


ראובן ריבלין:


הממשלה מביאה לכנסת הצעות חוק. האם אדוני רוצה לבקש -


היו"ר רוחמה אברהם:


לא שאלתי אותך.


השר יעקב אדרי:


זו הצעה לשינוי תקנון. רבותי, בדקתי את הנושא לפני ולפנים ונאמר לי להביא את זה


לוועדת הכנסת, ככה אמרו לי האנשים שמבינים בעניין.


היו"ר רוחמה אברהם :


גם לפי היועצת המשפטית, היועצת המשפטית, האם לשר בממשלה מותר להציע הצעות


לשינוי התקנון?


ארבל אסטרחו:


אין מניעה -





היו"ר רוחמה אברהם :


הלאה, תמשיך בבקשה.


גדעון סער:


אני רוצה לשאול שאלה משפטית את היועצת המשפטית בנקודה שעלתה לדיון.


היו"ר רוחמה אברהם:


השר אדרי היה באמצע הצגת דבריו, רגע אחד.


גדעון סער:


אבל יש שאלה האס שר יכול להגיש בקשה לתיקון תקנון, אני רוצה לשאול את היועצת


המשפטית שאלת הבהרה.


השר יעקב אדרי:


בהחלט שכן, היא אמרה שכן.


גדעון סער:


התקנון שהוא לנגד עיני, אני הרי לא שולל דברים, הוא נוקט בכל סעיף וסעיף את המונח


חבר הכנסת. ואין ספק שהשר אדרי הוא חבר כנסת. אבל כתוב, הצעה לסדר, גם כתוב שכל חבר


כנסת יכול להגיש. האם הוא יכול להגיש הצעה לסדר או הצעת חוק? התשובה היא לא. על כן אני


רוצה לשאול את היועצת המשפטית, על מה היא מבססת את דבריה שיש לשר מעמד מיוחד לעניין


זה, מאשר יש לו בכל אותם הדברים שאין לו ושהתקנון נוקט לשון של חבר הכנסתי


ארבל אסטרחו:


בקצרה אגיד כך, סעיף 134 שעוסק בהצעות חוק אומר, כל חבר הכנסת למעט שר או סגן


שר רשאי להציע הצעת חוק.


גדעון סער:


אבל גס כתוב על הצעות לסדר, והצעות לסדר אי אפשר.


ארבל אסטרחו:


לעומת זאת סעיף 150 אומר, כל חבר הכנסת רשאי להציע הצעה לתיקון תקנון, ואינו כולל


את הסייג המפורש שכתוב בהצעות חוק, למעט שר או סגן שר. בנוסף, הייתי אומרת, התקנון


מדבר על עבודת הבית. חלק מהסעיפים, למשל הסעיף שלגביו מתייחס השר במקרה הזה נוגעים


במפורש לעבודת הכנסת והממשלה והיחס ביניהם. גם נשאלתי לזה בעבר, אני חושבת על ידי


עוזרי השר עוד לפני שהגיש את ההצעה -


גדעון סער:


כל סעיף נוגע ל -


ארבל אסטרחן:


אני לא חשבתי -


גדעון סער:


גם הצעות חוק פרטית -





ארבל אסטרחו:


להביא הצעה בפני ועדת הכנסת שאחר כך עוד זקוקה לאישור הכנסת, לא חשבתי שיש


מניעה כלשהי שגם השר יגיש.


השר יעקב אדרי :


אני גם מצטער על ההתבטאות של גדעון אבל אני חושב שזה הסתיים ברגע שהוא התנצל.


אני מאוד מקווה שזה לא כך הולך בוועדה, בכינויים האלה, זה מאוד מפריע לי הסיפור הזה -


אביגדור יצחקי:


מה אתה חושב, להיות שר זה כיף, אצלנו פה סובלים.


השר יעקב אדרי:


הייתי גם חבר ועדה אבל אף פעם לא התבטאתי ככה, הקשבתי לכולם, לא הפרעתי לאף


אחד. רבותי, קודם כל הצעתי אין לה קשר למה שהיה אתמול, חברת הכנסת זהבה גלאון. הגשתי


אותה כבר לפני שלושה שבועות, אין לזה שום קשר. אני מאוד מכבד את הנושא הפרלמנטרי,


הכלי החשוב הזה של הצעות אי אמון. מאוד מכבד את זה ואולי אקדים עוד משהו ואומר, קודם


כל היושבת ראש אמרה שתהיה הצבעה יותר מאוחר, אני גם רוצה להוסיף שאני בעד הידברות,


נשב ונדבר, כי הנושא הוא מהותי ואין לי שום בעיה עם העניין הזה.


מוחמד ברכה:


ראוי שתמשוך את ההצעה, זה לא מכובד, זה לא ראוי.


השר יעקב אדרי :


אני לא מושך את ההצעה, אני חושב שהוספנו שני סייגים שנותנים פה תשובה לכולם.


היו"ר רוחמה אברהם:


תנמק.


השר יעקב אדרי:


הכלי הזה לא מנוצל נכון ויש זילות של כל המושג -


מיכאל איתן:


מי קובע את זה?


השר יעקב אדרי:


אני, לעניות דעתי.


מיכאל איתן:


לטעמך -


היו"ר רוחמה אברהם:


חבר הכנסת איתן, אתה תצא מהוועדה עכשיו בבקשה, נא להוציא את חבר הכנסת איתן.





השר יעקב אדרי:


מיקי, אני אמרתי, כאשר כל שבוע מעלים הצעות אי אמון, כל שבוע, ואני רואה ששם חוץ


מהדובר ועוד איזה חבר כנסת אחד או שניים שיושבים בפינה ומדברים, זה זילות של העסק. אין


מה לעשות, ככה אני חושב. ואני אומר את זה בצורה הכי ברורה. וכל שבוע הריטואל הזה חוזר.


לדעתי שוב, אני אומר את דעתי המאוד ברורה, יש זילות של המושג הזה ואני חושב שצריך לעשות


אולי שינוי. דבר נוסף, אני ראיתי, מי שזוכר בשנה שעברה את הקטע, כאשר חיפשו מי יהיה


המועמד לראשות הממשלה, מי שזוכר את הקטע הזה בהצבעת אי אמון ואמרו ליצמן והוא אמר,


מה פתאום, אני לא רוצה וניסו עוד אחד ועוד אחד, אני זוכר את הקטע -


צבי הנדל:


בסוף אולמרט נהיה.


השר יעקב אדרי:


לשמחתנו.


צבי הנדל:


איזו מתנה.


השר יעקב אדרי:


זה באמת היה נושא מאוד ירוד ואני חושב שהדבר הכי חשוב שצריך להגיד, זה סוגר את כל


יום שני. כל יום שני הצעות אי אמון, זה מבטל הצעות לסדר, הצעות דחופות, הצעות חוק -


גדעון סער:


הצעות חוק זה רק בימי רביעי.


היו"ר רוחמה אברהם:


תדברו בתורכם, אני אאפשר לכל אחד להתבטא.


השר יעקב אדרי:


רבותי, אני לא הפרעתי לאף אחד ואני לא מפריע בדרך כלל, אנה מכם, תקשיבו לי עד


הסוף, אפשר אחרי זה להתווכח, אפשר גם להצביע, אפשר הכל. הנושא הזה של יום שני למעשה


הוא כולו תפוס בנושא הזה של הצעות אי אמון ואני חושב שהכנסת מפסידה יום של דיונים, יום


שהיא יכולה לנצל אותו יותר טוב מבלי להוריד כהוא זה מהכלי החשוב הזה של הצעות אי אמון.


אגב, פרלמנטים בעולם, גם בדקתי את העניין הזה, נהוג, יש כל מיני מנהגים -


קולט אביטל:


תן לכנסת להחליט.


זהבה גלאון:


כשאנחנו נהייה כמו פרלמנטים בעולם -


השר יעקב אדרי:


הכנסת תחליט, בסופו של דבר הכנסת תחליט, לא אני מחליט, אני מציע, ואני גס הצעתי


מראש שתהיה הידברות. מה שאני מציע זה שיהיו פעמיים בחודש הצעות אי אמון ולא יותר מכך -





זהבה גלאון:


כל שבוע הוא ייסע, כל יומיים לא כל שבוע, אז ראש הממשלה עכשיו כל יומיים ייסע


לחו"ל.


השר יעקב אדרי :


אני מציע שלא לערבב את עניין ראש הממשלה בסיפור ואני חושב שזה מספיק, וזה נותן


מענה לאופוזיציה -


ראובן ריבלין:


חבר הכנסת אדרי, אתה מציע את זה מהקדנציה הבאה כנראה, כי אף פעם הכנסת -


השר יעקב אדרי :


אם נחליט מהקדנציה הבאה גם לא מפריע לי.


ראובן ריבלין:


מהקדנציה הבאה לא מפריע לי.


היו"ר רוחמה אברהם:


האם השר סיים?


השר יעקב אדרי:


סיימתי כן.


היו"ר רוחמה אברהם:


תודה רבה. לפני שאני עוברת לפתיחת הדיון, חבר הכנסת אורון, הייתה פה התייעצות


סיעתית ואנחנו בלהט הדברים נתנו לדברים להימשך קצת מעבר לזמן שתכננתי -


אביגדור יצחקי:


הסיכום הוא שהוא דוחה את בקשתו בשבוע.


היו"ר רוחמה אברהם:


מקובל, אנחנו לא צריכים להצביע על העניין הזה, הלאה, אנחנו ממשיכים בדיון, חבר


הכנסת צבי הנדל בבקשה, ואנה, אל תפריעו.


צבי הנדל:


אני רוצה אולי משפט אחד או שניים, השר אדרי, אשריך, כי אתה מהר מאוד התקדמת


בכנסת וכמעט לא הספקת לשבת ככה בספסלים, ברוך השם התחלת והיית מהר מאוד סגן שר,


אני לא מדבר על הכנסת הזו, בכלל, ויש כללים בכנסת שהידברות לא מספיקה. בנושאים כגון זה


עד היום, שנים אחורה, אני נמצא פה רק 10 שנים, ב-10 שנים שלי בוודאי, דברים כאלה נעשים


רק בהסכמה. לא רק בהידברות אלא בהסכמה. זאת סוגיה. אחת.


אני רוצה שתבין, הכלי הזה של אי אמון הוא נקרא אומנם אי אמון והמטרה הסופית שלו


באחת הפעמים זה להפיל את הממשלה אבל זה אחד הכלים היותר חשובים בשביל לזנב בממשלה.


אופוזיציה תפקידה להראות את פניה הלא יפים של הממשלה וזה הכלי. הכלי הזה לא ניתן לחברי


כנסת בודדים, הוא ניתן למפלגות, לסיעות, בגדלים מסוימים. עם כל הכבוד שאנחנו מדברים


עכשיו מה המינון הנכון, שלא תראה את זה כאילו שעצם המילה הזאת של אי אמון, כל פעם שלא


מצליחים להפיל את הממשלה אז כאילו זה מיותר ואנחנו מבזבזים את זמנה של הכנסת. אין





תפקיד יותר חשוב לאופוזיציה ובכל הפרלמנטים בעולם יש לאופוזיציה מעמד. היום גם בארץ זה


נקבע, יש יושב ראש אופוזיציה, יש כללים מסוימים, זה תפקיד מאוד חשוב כי זה השיח הציבורי


המרכזי שיש. אנחנו סיעת האיחוד הלאומי והמפד"ל הגשנו בקשה הפוכה, לא ידענו שאתה -


מוחמד ברכה :


זו גם הבמה של הממשלה לענות לאופוזיציה.


צבי הנדל:


נכון, זאת במה שהממשלה תעלה למעלה לדוכן במליאה, לא רק דרך כלי התקשורת אלא


תגיד ישירות, תשמעו חבר'ה, אתם טועים, זה כך וכך וכך. זה דו סיטרי.


השר יעקב אדרי:


ראיתי כמה מעט נוכחים בדיונים -


צבי הנדל:


לכן בכלי הזה לטעמי, צריך לטפל בזהירות רבה. ההוכחה, שראש הסיעה שלי שכרגע


החלפתי אותו, הגיש בקשה, הוא לא אמר דבר ספציפי, הוא ביקש לפתוח את הדיון בשביל לעשות


קצת יותר צדק כי יש היום קביעות במדרגות מאוד גדולות. זאת אומרת סיעה של 2 חברי כנסת ו-


9 חברי כנסת, יש להן את אותה האופציה והוא רצה לעשות עוד דירוג ושלא יהיה שהמדרגה


היחידה זה 10. אבל כאילו פתאום, כל הדיון עכשיו נסוג, הלך לאחור כי אתה רוצה לסגת בעניין,


בהצעה שלך. בוודאי שאני התכוונתי, או שאורי כשהוא הגיש את זה, שהמדרגה הנמוכה תהיה


שלוש. לכן, בגלל כל הרקע שהסברתי, אתה צריך להבין מאיפה באות הצעקות. אין לזה תקדים


בעשר שנים שאני פה, שנושאים כגון אלה לא ייעשו בהסכמה. תמיד זה נעשה בהסכמה ולא רק


בהידברות כי אם הידברות בסוף לא מסכימים מרימים אצבעות. ואני מבקש שגס הפעם זה ייעשה


כך כי אתה יודע, היום אתה למעלה, מחר אתה למטה. אני מאחל לך כל החיים להיות למעלה אבל


באופוזיציה.


היו"ר רוחמה אברהם:


תודה רבה, חבר הכנסת טיבי ואחריו גדעון סער.


אחמד טיבי:


תודה גברתי. אני רוצה להציג בפני חברי הכנסת את דאגתי על מה שמתרחש לאחרונה בכל


מה שקשור לעניינים שעולים או לא עולים בכנסת וחבל שאביגדור יצחקי לא פה, יושב ראש


הקואליציה, כי יש לו יד מכרעת בנושא הזה ועל הניסיון כמעט לבטל את הכנסת. כמעט לבטל,


אגב ניסיון שקוצר הצלחה לאחרונה. אני מתכוון לנושאים שהם על סדר היום הציבורי ולא עולים


לדיון.


צבי הנדל:


הנה הוא חזר.


אחמד טיבי:


הפניתי את הדברים אליך חבר הכנסת יצחקי. אני רוצה להביע דאגה אביגדור על הניסיון


לבטל את האופוזיציה ולבטל למעשה את עבודת הכנסת, לייתר אותה. הדברים מתבטאים באי


העלאת נושאים חשובים שהם על סדר היום הציבורי. אמרתי את זה איפה שאני צריך לומר את


זה אבל אני מוצא לנכון לומר את זה בוועדת הכנסת שהיא המקום שאמור גם להגן על עבודת


הכנסת ולשמור על כבודה. אם נושאים כמו ועדת זיילר לא באים לדיון, ביקור ראש הממשלה


אולמרט לא בא לידי דיון. האונס בחיל האוויר לא בא לידי דיון אלא רק אחרי לחץ ציבורי -





אביגדור יצחקי:


הוא היה בדיון מהיר, תדייק בעובדות לפחות.


אחמד טיבי :


אני יודע איך היה, אני יודע מתי הוא נדחה, אני יודע אחר כך מה עשה גבי גזית וזהבה


גלאון ואחר כך אני יודע מה היה, אני מכיר את הכרוניקה. עכשיו על ההרג בחוף עזה שהציעו אותו


אנשי שמאל ואנשי ימין. הדברים האלה מסולקים מסדר היום של הכנסת. עכשיו באה ההצעה


הזאת משלימה את הקונספט, ואת הקונספט הזה לזכותו ייאמר, מוביל ומכריע יושב ראש


הקואליציה אביגדור יצחקי. אני רוצה לברך אותך, יש לך השפעה מיג'ורית. בכל דבר שנמצא על


גבול חקירה, בדיקה, הוא אומר, הכנסת לא צריכה לבדוק, לא צריכה לדבר, לא צריכה לענות


והוא משפיע. הוא משפיע ולמעשה מבטל אותנו כאופוזיציה ואת הזכות שלנו להשתמש בכלים


משניים או קרדינלים כדי להביע את עמדתנו.


מה יש אדוני השר, כלי יותר חשוב לאופוזיציה בכל הפרלמנטים בעולם מאשר להוציא


הודעה שמביעים אי אמון, הודעה לתקשורת שמביעים אי אמון בממשלה על מדיניות כלכלית,


חברתית או אזרחית או כל נושא שהוא, וגם להעלות את הנושא הזה, להשמיע נימוקים בפני


הפרלמנט, קואליציה ואופוזיציה כאחד, וגם בפני התקשורת ודעת הקהל ולאחר מכן הממשלה


תענה. לא חשוב מה התוצאה כי בדרך כלל לקואליציה יש רוב והקואליציה מנצחת, ובדרך כלל


האופוזיציה היא מיעוט והיא מנוצחת. לפעמים קורה שיש הצלחות. אבל אם הכלי הזה מתעקר


באופן הדרגתי, אתה רוצה להפחית את המספר, את הכלים כי זה מפריע לכם, הרי לאחרונה אתם


מביעים אי שביעות רצון מהעובדה שהאופוזיציה מציעה אי אמון יותר מדי. מה זה יותר מדי?


אנחנו רוצים להציע אי אמון כל שבוע. אין לנו אמון בממשלה הזאת. לאופוזיציה אין אמון


בממשלה הזאת. לכן, יש כאן תהליך מדאיג אדוני. אתה השר האחראי על הקשר בין הממשלה


לפרלמנט. נכון שאתה מייצג את הרשות המבצעת אבל גם כבודו של הפרלמנט חשוב. ההצעה


הזאת היא מכת מחץ לעבודה הפרלמנטרית וליחס בין קואליציה ואופוזיציה ואם המגמה הזאת


תימשך, אני אומר, אס תתקבל ההצעה שלך, אני בעד שחברי האופוזיציה יחרימו את דיוני


המליאה ולא יגיעו כאות מחאה עד שאתם תיסוגו מההצעה הזאת.


היו"ר רוחמה אברהם:


תודה רבה, חבר הכנסת גדעון סער, בבקשה.


השר יעקב אדרי:


אני מציע גם שתבדוק מה הולך בפרלמנטים אחרים בעולם, כדאי שתבדוק את זה.


גדעון סער:


גברתי, צריך קודם כל להבין שכל נושא האי אמון עבר רביזיה בחוק כאשר עברנו לשיטה


של אי אמון קונסטרוקטיבי והדבר הזה מכביד על האופוזיציה. אני אומר את זה כעובדה למצב


החוקי הקודם, העובדה שצריך לגייס לאי אמון קונסטרוקטיבי היא עובדה שמכבידה על


האופוזיציה מכל מיני שיקולים שלהם. אנחנו נמצאים במצב חוקי מסוים עם תקנון מסוים. לבוא


ולהציע ביוזמת הממשלה לשנות את זה, זאת חציית קו אדום. אני אומר את זה ברוגע. פשוט


חצייה של קו אדום. בכלל, כל שינוי בתקנון שבא לפגוע בזכויות האופוזיציה זה עצב רגיש. אמר


תמיד יושב ראש הכנסת הקודם, ואני מצטט את דבריו, ולעניין זה אני אפילו קיבלתי את הצעתו,


שהתקנון הוא המגנה כרטה של האופוזיציה, וכל תקופה שהייתי יושב ראש הקואליציה, ותאמינו


לי שיכולתי להעביר דברים שפוגעים בזכויות האופוזיציה, נמנעתי מהדבר הזה.


עכשיו אני רוצה להבהיר כדי שלא יהיה איזשהו בלבול תחת המונח הידברות. לא תהיה


הידברות על אורך חבל התליה. הידברות שלא יובהר בה מראש על דעת שני הצדדים שאם לא


מגיעים להסכמה לא מביאים שום דבר להצבעה, לא תהיה. פשוט לא תהיה. תהיה מלחמה על


העניין הזה משום שאם אנחנו נקבל את הדבר הזה שהממשלה באמצעות הנציג שלה מנסה לפגוע


בזכויות אופוזיציה מכוח הרוב הקואליציוני, ואני בטוח שיהיו חברי קואליציה הגונים שלא יתנו


לזה יד, אני בטוח בזה מעל לכל ספק, אז אנחנו בעצם נודיע שאנחנו מרצון, מוכנים לפגוע בנו,


ואנחנו יכולים להסכים שיפגעו בנו אבל אנחנו פה מייצגים ציבור שהוא לא מוכן שאנחנו נסכים





לפגוע בו ובנו. מה שאמר השר שאני מכבד אותו אבל אין לזה יסוד. אתמול במליאה הייתה הצעת


אי אמון, נסתיימה נדמה לי בשעה חמש, האם לא היה סדר יום?


השר יעקב אדרי:


דרך אגב גדעון, שנינו יודעים שזה חריג.


גדעון סער:


אתה יודע למה זה חריג כבוד השר, כיוןן שהממשלה היא בצעדיה הראשונים, היא עדיין לא


מביאה הצעות חוק ממשלתיות -


זהבה גלאון:


נכון.


גדעון סער:


זאת הצעת החוק הממשלתית -


זהבה גלאון:


הראשונה.


גדעון סער:


הראשונה שהביאה הממשלה. היא הגישה קודם הצעה לתיקון התקנון לרעת האופוזיציה


לפני שהיא הגישה הצעת חוק ממשלתית על שולחן הכנסת, זאת חרפה. אם הממשלה תגיש, יום


שני זה יום הדיונים הממשלתי, היא תגיש הצעות חוק ממשלתיות, אז יהיה אפשר לדון אבל


אתמול דנו ב-16 בקשות לפטור מחובת הנחה בחוק שכר מינימום, להתנגדות, סליחה, להחיל דין


רציפות. היה סדר יום מעניין ובהחלט אין שום מניעה. ביום הדיונים הזה שהוא יום שני הממשלה


ראובן ריבלין:


מה זה לבטל?


היו"ר רוחמה אברהם :


חבר הכנסת סער לא צריך עזרה.


גדעון סער:


אני בא ואומר בסיכום דברי. הצעתי המעשית היא שתהיה התחייבות לא לשנות את התקנון


לגבי זכויות האופוזיציה בלי הסכמת האופוזיציה. אם לא תהיה התחייבות לעניין זה נמצה את


הכלים שעדיין יש לנו לפי התקנון, תודה.


היו"ר רוחמה אברהם:


תודה רבה, חברת הכנסת גלאון בבקשה ואחריה חבר הכנסת ראובן ריבלין.


זהבה גלאון:


דיברו חברי לפני על עזות המצח של הממשלה, אני לא אומרת את זה באופן אישי לשר


אדרי, אני גם ידידה אישית וגם מעריכה אותך, אתה יודע את זה, זה לא אישי אבל לדעתי זו עזות


מצח של הממשלה לבוא ולנסות לכרסם בזכויות האופוזיציה. אופוזיציה מדרך הטבע צריכה


להיאבק על מקומה והצעת אי אמון זה אחד הכלים היותר משמעותיים. עכשיו, אומר אדוני, אי


אפשר שכל שבוע יגישו הצעת אי אמון. אני רוצה רק להגיד לך שגם ההצעה שלך לא פותרת את





נושא כל שבוע. כל 10 ח"כים מקריים אלו או אחרים יכולים להתאגד וכל שבוע אפשר להפציץ


אתכם בהצעות אי אמון. זאת אומרת שגם ההצעה שלך הזאת לא תשרת את המטרה שלך שהיא


מטרה לא לגיטימית בעיני. אתם רוצים להביא יותר הצעות ממשלתיות, להפעיל את הכנסת? מי


מנע מכם עד עכשיו? הכנסת עובדת כבר חודש, לא הבאתם כלום. הצעה אחת הבאתם אתמול, זו


הייתה ההצעה היחידה. אני רוצה להציע את הדבר הבא. מקנן בי חשד שהעובדה שאתם רוצים


להפחית במספר הצעות האי אמון זה על מנת לאפשר, אני אגיד בלשון לא פרלמנטרית, ליותר


שרים ובעיקר לראש הממשלה להתחפף מהכנסת. להתחפף, אין דרך אחרת. אנחנו רואים איך


מבקשים קיזוזים. אתם לא רוצים שנציק לכס ואתם לא רוצים להיות פה ויש לכם תפקידים


חשובים ויש לכם להיפגש עם שרים אלה ומתאבקי סומו כאלה וראש הממשלה עוד לא הייתה


בירה שהוא לא היה בה. לכן אם רוצים לעשות שינוי כלשהו בסוגיית האי אמון, צריך לחשוב על


סוגיית אי האמון הקונסטרוקטיבי. לבטל את זה שזה יהיה אי אמון קונסטרוקטיבי. זה דבר


שצריך לחשוב עליו. אז הממשלה תזיע, האופוזיציה תזיע. אבל לבוא להגיד עכשיו שלא כל שבוע


תהיה אפשרות להגיש הצעת אי אמון, זה לא מכובד, זה פוגע בכבודה של הכנסת, זה פוגע בעיני


בכבודה של הממשלה, זה מוזיל את עבודת הכנסת מלשון זילות של עבודת הכנסת, זה הכל.


היו"ר רוחמה אברהם:


תודה רבה, חבר הכנסת ראובן ריבלין בבקשה.


ראובן ריבלין:


בדמוקרטיה השבירה בישראל הצלחנו בכנסת הקודמת להעביר הצעת חוק שהייתה יכולה


להביא אפילו למלחמת אחים רק בגלל שהקפדנו על חוקי משחק שכולנו הסכמנו להם במשך 57


שנים. אף אחד לא המציא את הגלגל מהיום שאיש כזה או אחר נבחר לכנסת. אני באמת מאוד


מעריך חוקים ומכבד לא רק את השר אלא את יושבת ראש הוועדה, ואת שניכם כל אחד בנפרד


וביחד. גם אם צודקת היועצת המשפטית ואני חולק על דעתה, ששר יכול להגיש הצעה לשינוי


תקנון, יש תמיד סמכות בידי היושב ראש, או יושב ראש הכנסת כאשר הוא מניח על שולחן


הכנסת, או יושבת ראש ועדה כאשר הממשלה מבקשת ממנה להניח על שולחן הוועדה, תמיד יש


את הסמכות לבוא ולומר, כל הכבוד לכם, אתם צודקים בכך שאתם מגישים, אני אקבע מתי זה


יעלה על סדר היום. אלה הן סמכויות שניתנות בידי יושב ראש הוועדה או הכנסת מטעם הכנסת


כולה כדי להבדיל את הכנסת מהרשות האחרת שהיא הרשות המבצעת.


היו"ר רוחמה אברהם:


האס אדוני סבור ש-3 שבועות מהרגע שהוא הציע את ההצעה זה לא מספיק זמן כדי להביא


את זה?


גדעון סער:


זה לא הופץ לחברים, וביקשנו פעמיים.


ראובן ריבלין:


אני לא נותן עצות אבל אני חושב שאם הממשלה כאשר בעצמותיה בוער רעיון, תביא אותו


בפני יושבת ראש הוועדה, אם היא תחליט לאמץ אותו היא תביא אותו בפני הוועדה. לא טוב


שהממשלה באה ואומרת, רבותי, אנחנו צריכים להקל או להחמיר בהליכי הדמוקרטיה כי זה לא


עניינה של הממשלה. זה לא עניינה של הממשלה. לכן אני מציע קודם כל לבקש מהשר אדרי כחבר


כנסת וכפרלמנטר וכאיש שהוא נבחר ציבור נדמה לי עשור שני כראש עיר, למשוך את הבקשה


משום שזה לא ראוי שבכלל הדבר יבוא מטעם הממשלה. יכול להיות שתעניין אחד מחברי הכנסת


ואחד מחברי הוועדה והוא יבקש להעלות את זה על סדר היום. אני רוצה לומר לכם שלפני קדנציה


כאשר הנושא של הבעת אי אמון באמצעות ראיה בהצבעה של הכנסת על הצעת חוק ממשלתית


הפכה את העברת החוק כמעט לבלתי אפשרית באותו שבוע, התכנסנו כאן בוועדת הכנסת,


החלטנו כולנו שיש להקל בעניין זה. אני מוכרח לומר, את לא מכירה את יושב ראש הקואליציה


מהקדנציה הקודמת. הוא היה לא פחות קשוח מיצחקי של הקדנציה הזאת.


אביגדור יצחקי :


אפילו יותר.





ראובן ריבלין:


אבל הוא הבין בסופו של דבר שאי אפשר שאנחנו ננסה לפגוע בחוקי המשחק. כי גם כאשר


הוא לטורח וגם כאשר הוא נראה בעיני המתבונן כדבר שאין בו סבירות, הוא דבר עם היגיון רב.


יש אופוזיציה ויש קואליציה. ואני אומר לך, הייתי בקואליציה והייתי באופוזיציה, טוב להיות


שר, תאמינו לי. אפילו טוב להיות יושב ראש הכנסת. טוב להיות בכל תפקיד אבל צריך לזכור


תמיד שאתה יכול, למרות שזה בלתי הגיוני לחלוטין, אתה יכול לשבת בקצה האחר של השולחן,


כמעט מבלי יכולת לעשות דבר אלא לדבר. והדברים האלה מתחלפים כהרף עין. בעלי המזל


נשארים על הגלגל. אחרים גם נזרקים החוצה ולא יכולים אפילו לחזור לאותו מעמד.


מרגי, אני זוכר איך אנחנו שמרנו על זכותה של ש"ס לומר בכל שבוע את אותם דברים. דרך


אגב הם עזרו. לפחות באחד עליתם. אני יודע שהם עזרו כי אנחנו ירדנו בפחות מאחד. לכן אני


מציע ואומר לכם בצורה הברורה, כאשר אנחנו באים ומבקשים לשנות תקנון, אם לא נעשה זאת


מההיבט שאנחנו מסתכלים עליו באותה עת, אם באמת חרד כבוד השר אדרי שהוא חבר כנסת,


פה הוא יושב בשבתו כחבר כנסת כי זו הייתה טענת הייעוץ המשפטי, אני אומר לך, אם כבר אתה


רוצה להראות רצינות ודאגה לעבודתה של הכנסת במדינת ישראל, תבוא ותאמר, אני מציע דבר


שלא נראה בעיני שיתחיל החל מהקדנציה הבאה, למה? כי אתה בא ומרחיק את הרצון שלך


לראות דברים מהפוזיציה מול האופוזיציה.


השר יעקב אדרי:


אני לא שולל את זה.


ראובן ריבלין:


בכלל, כל דבר כשבאים להחליט שאנחנו רוצים לשנות סדרי עולם, טוב כמו שעשינו היום,


היום עשינו דבר אדיר, אנחנו שינינו שם של ועדה, מוועדה לעניין מסוים לוועדה לעניין מיוחד. אני


מאוד התרגשתי בתור חבר כנסת זו הקדנציה השישית, חיל ורעדה אחזו אותי כשאני משנה,


באמת זה דבר אדיר. אבל אני אומר לכם, כאשר אנחנו רוצים לשנות סדרי עולם, וזו זכותה של


אופוזיציה לדבר, חבר הכנסת ברכה נבחר זו השנה ה-57 לכנסת. סיעתו, אס היא 3, אם היא 5,


אם היא 1, היא סיעה שיש לה את הבוחרים שלה בציבור והיא צריכה לומר את דברה ואם דברה


הוא שהיא יכולה לומר כך וכך פעמים אי אמון, אנחנו צריכים לכבד את זה. רוצים לשנות את זה?


משום שבאמת השתנו העיתים, בואו נאמר, אנחנו מציעים הצעה לשנות את תקנון הכנסת


שתחולתו החל מהכנסת הבאה. אז אף אחד לא יודע איפה הוא יהיה. אני יודע איפה אני אהיה


אבל כל השאר לא יודעים.


אביגדור יצחקי:


איפה תהיה?


ראובן ריבלין:


לא בכנסת הזאת, בכל מקום אחר.


היו"ר רוחמה אברהם:


תודה רבה. סיימת?


ראובן ריבלין:


את חושבת שאני צריך לומר עוד, אם את רוצה אני אמשיך.


היו"ר רוחמה אברהם:


דבריך בהחלט נעמו לנו, חבר הכנסת דוד אזולאי, בבקשה.





זהבה גלאון:


אין כמוך רובי.


דוד אזולאי:


גברתי היושבת ראש, יש עדיין בליבי על הקואליציה הקודמת האופוזיציה דהיום. קראתי


לה אז הממשלה הרעה, הממשלה הדורסנית -


ראובן ריבלין:


כל שבוע.


דוד אזולאי:


יודע את זה חברי חבר הכנסת רובי ריבלין יושב ראש הכנסת לשעבר, זה היה קשה, לא קל


להיות באופוזיציה, ולהגיד לכם את האמת? אני אומנם היום בקואליציה אבל עוד לא התרגלתי.


אבל אני אתרגל במשך הזמן, לאט לאט.


אביגדור יצחקי:


יש כאלה שלא התרגלו הפוך.


דוד אזולאי:


אין מה לעשות, זה עניין של זמן, זה יבוא.


היו"ר רוחמה אברהם:


אתה לא היחיד, תתייחס לעצם העניין.


דוד אזולאי:


את אומרת שאני לא היחיד כנראה, בסדר, אני גם את זה יודע.


ראובן ריבלין:


דרך אגב בליכוד כולם עוד שרים, חוץ ממני.


זהבה גלאון:


רק אני קדנציה שלישית באותו ספסל.


דוד אזולאי:


לכן גברתי היושבת ראש, אני חושב שנוצר פה מצב שאנחנו בלי להרגיש הולכים ושוחקים


במעמדו של הבית ועוד יותר של חברי הכנסת. יש פה חברי כנסת, הם לא שרים, הם לא ראשי


ועדות, הם לא בשום תפקידים בכירים, הם חברי כנסת זוטרים -


מוחמד ברכה:


אין חברי כנסת זוטרים.


זהבה גלאון:


אני, אני עומדת על זה, קדנציה שלישית, לא שרה, לא יו"ר ועדה, כולה יושבת באותו מקום


בוועדות.





היו"ר רוחמה אברהם:


אני בטוחה שעוד נכון לך עתיד מזהיר.


יעקב מרגי:


את מוסד.


זהבה גלאון:


לקח לך הרבה זמן מרגי, להודות בזה.


ראובן ריבלין:


המשיח גם אם יתמהמה בוא יבוא, זהבה.


דוד אזולאי:


כל מה שיש לאותם חברי כנסת זה להציע חוקים, לדבר, ושימו לב מה קורה במשך הזמן.


אם אתם באים לחבר הכנסת אביגדור יצחקי, הייתה תקופה פה שהציעו הצעות חוק בכל עלות


מחיר. היום הגבילו את זה עד 5 מיליון שקל. אתה יודע מה, יש ויכוח זה טוב, לא טוב, אבל זאת


עובדה. היום שמעתי שיש גם הצעה להגביל בהצעות חוק. כל חבר כנסת לא יכול להניח, התחילו


כבר לדבר על זה. אחר כך נשמעה עוד הצעה, אולי נדון גם בהצעות דחופות לסדר יום. ועכשיו


מגדילים לעשות גם בנושא הצעות האי אמון. חבר'ה, בואו ששיכרון ההצלחה לא יעלה לנו לראש.


בואו נהיה זהירים מפני שאמר חבר הכנסת רובי ריבלין, היום אנחנו פה מחר אנחנו שם -


ראובן ריבלין:


בעזרת השם.


דוד אזולאי:


ואנחנו תמיד במקום הטוב. לכן אני חושב ואני מציע לידידי השר אדרי, קודם כל אני חושב


שזה לא ראוי ששר יגיש הצעה כזאת, זו הצעה של הכנסת. אמר כאן חבר הכנסת רובי ריבלין, יש


מספיק דרכים איך להביא את ההצעה הזאת. אני חושב שזה לא היה ראוי ששר יביא הצעה כזאת,


אני חושב שמשום כבודך לא היית צריך להיענות לפניה של הממשלה להביא את זה. יש מספיק מי


שיביא.


השר יעקב אדרי:


אף אחד לא פנה אלי.


ראובן ריבלין:


זה יוזמה אישית שלו.


דוד אזולאי:


הצעתי לסיכום גברתי היושבת ראש, למשוך את ההצעה הזאת, לתת לכלים הפרלמנטריים


בבית, קואליציה ואופוזיציה להגיע להידברות, להגיע להבנות, אסור להגיע לעניין הזה להצבעה


של רוב ומיעוט, בשום אופן לא. ואני מאוד מקווה שהשכל יגבר ונגיע להבנות בנושא הזה ולא


להגיע להצבעה, תודה רבה.


היו"ר רוחמה אברהם:


תודה רבה, חבר הכנסת מרגי בבקשה.





יעקב מרגי :


גברתי היושבת ראש, מכובדי יושב ראש הכנסת לשעבר, אני לפי הגנטיקה במשפחה השכחה


תבוא אבל לא עכשיו. אני זוכר את המושג דברי ימי הכנסת. וחבל שבגלל קוצר הזמן אחרת הייתי


הולך לשלוף את אותם חברי כנסת שהגנו עכשיו בלהט. אני לא מתבייש, אני אתמול אמרתי את


זה בוועדה שיש לצמצם במספר הצעות האי אמון בלי שידעתי שהממשלה הולכת להגיש הצעה


לשינוי התקנון. תראה, אין ספק שצריך להגן על מעמדו של הבית ומעמד המוסד של האופוזיציה.


זה חשוב, אבל אתה יודע ואני יודע שנושאים חשובים, דיבר פה אחמד טיבי -


ראובן ריבלין :


כל שבוע ש"ס הגישה הצעות אי אמון בקדנציה הקודמת.


זהבה גלאון:


מה קרה? אותה מפלגה וכל אחד דעה משלו. מאיפה זה בא? יש התרופפות בש"ס.


יעקב מרגי :


אתה רואה למה אסור לתת מחמאות. אתה יודע כמה נושאים חשובים עלו על שולחן


הכנסת ונקבע שיהיה דיון בכנסת ולא הספקנו לדון בהם. ומי שרוצה לדון בכבודה של הכנסת


ומעמדה של הכנסת, אי אמון קונסטרוקטיבי או לא קונסטרוקטיבי הרי זה אף פעם לא מיידי,


ותמיד ייקבע תאריך, ואם הרעיון יהיה שיהיה פעם בשבועיים או לצמצם את המכסה, ביג דיל,


בכמה, כדי שיהיה יותר שעות דיונים, אם אנשים באמת רוצים בחזרה את כבוד חופש הדיבור


והבעה של חברי הכנסת, באמת בוא נקבע מינימום של שעות דיונים ביום. לא פעם יהיה יום של


שעה וחצי ושעתיים, באמת ניתן פה להביא דיונים בנושאים חשובים ברומו של עולם. כולנו


יודעים, ואותם חברי כנסת, אני זוכר פה חברי כנסת באופוזיציה שעמדו וקצה נפשם בהצעות האי


אמון שלי, של ש"ס, שבוע אחר שבוע. כי זה לא רציני. הציבור בז לזה. יש הרבה נושאים חשובים


שלאו דווקא התקשורת מעלה על סדר היום כי התקשורת היא סובייקטיבית. יש הרבה דברים


ברומו של עולם שלא עולים לסדר היום של התקשורת והכנסת חייבת לדון בהם ולא דנה בהם. אז


בואו, עם קודש הקודשים, הצעות האי אמון, לא לגעת, אפשר לבוא בהידברות.


אני גס מציע, השר אדרי, אם אפשר שחבר כנסת יביא את זה ולא השר כדי שלא תהיה לזות


שפתיים. מה שהתקוממתי וגרוני ניחר על מיקי איתן, עם כל הכבוד, הוא השתלט על הדיון. אני


חושב שנעשה דבר טוב, התקיים היום פה דיון אמיתי, רציני, ואני חושב שיהיו עוד דיונים בנושא,


זה לא דיון לישיבה אחת ולא לשתיים, הלוואי ונבוא להידברות ונגיע לאיזה מכנה משותף שבכלל


יהיה שיפור עבודת הכנסת. הרי זה רק נדבך אחד מכל החוליות שמרכיבות את דיוני הכנסת,


תודה.


היו"ר רוחמה אברהם:


תודה, חברת הכנסת אסתרינה טרטמן.


אסתרינה טרטמן :


גברתי יושבת הראש, אני לא אלאה את הנוכחים בדברים שכבר נאמרו כי באמת שמעתי פה


הרבה דוברים וכולם אמרו דברים של טעם וגם נהניתי למשמע דברי חברי הכנסת. דיברו על זכות


אופוזיציה, על חובות פרלמנטריות. דיברו על זה שהאי אמון בעצם משקף את ציבור הבוחרים


ואם מפלגות עושות סקרים רואים שזה משקף את המגמה של הסקר ויש אי נוחות לממשלה


בדברים האלה, הכל שקוף. והמגמה היא שתחושת האופוזיציה שקופה לגמרי, כל התהליכים,


הצעות חוק, זה דבר לגיטימי. גס אני אם הייתי יושבת בממשלה הייתי עושה הכל כדי להכפיש את


מי שעומד מולי. זה לא דמוקרטי, זה לא נכון לעשות את זה. דווקא העשייה הזאת לטעמי גורמת


לזילות של הבית. אבל אני לא רוצה לחזור על הדברים שנאמרו כי באמת, החברה זהבה גלאוו


אמרה, יושב ראש הכנסת לשעבר רובי ריבלין, חברים שיהיו כאן ויצאו, באמת, אני הזדהיתי עם


אמירה של כל אחד ואחד מהם.





אני רוצה דווקא להתייחס לדבר שלא עלה על השולחן הזה. הנימוקים שהועלו כאן, אני


חושבת שהנימוקים שהועלו כאן על ידי כבוד השר, ואני מכבדת את השר אישית וברור שזה לא


שום דבר אישי, אבל הם מעוררים בי עלבון. כי לבוא ולהגיד לי שצריך לבטל את הנושא של אי


אמון משום שהנוכחות של הכנסת באי אמון דלה, זה יותר מגוחך אם זה לא היה עצוב.


השר יעקב אדרי:


לא לבטל, לצמצם.


אסתרינה טרטמן:


סליחה, לצמצם. אני לא מדברת כרגע על מהות אני מדברת על הרעיון. זה דבר שהוא מעליב


אותי ואני אגיד לך מדוע. אני חושבת שהנוכחות במליאה בחלק גדול מהצעות לסדר היום שעולות,


הנוכחות היא לא הרבה יותר גדולה. אם אתם רוצים להתעסק באמת בכבוד הבית אז בואו תעשו


באמת מעשה. אני לא מביאה כרגע פיתרונות אבל בואו נשב על המדוכה ונחשוב איך מכבדים יותר


את נוכחות המליאה בדרך כזו או אחרת, אולי בתיאום זמן ועדות, אולי יותר בצורה אסרטיבית


לעניין הנוכחות של הח"כים בתוך הבניין בכלל ובמליאת בפרט. בואו נשביח את המערכת בצורה


כזאת. אבל אל תבואו להגיד לי, בואו נצמצם הצעות אי אמון משום שלא נוכחים שם מספיק


אנשים. זו בושה, זו פגיעה באינטליגנציה של החברים שיושבים פה וזה לא רציני.


הנימוק השני שהועלה, ראיתי מה קורה בפרלמנטים אחרים. אני מאוד מכבדת פרלמנטים


בעולם, אני גם תמיד שמחה לנסוע וללמוד ולהתרשם ולהסיק מסקנות. אני לא צריכה לחקות


אותם. אני כיהודייה גאה בארץ ישראל לימדוני מורי ורבותי שמציון תצא תורה. למה שאנחנו לא


נשמש אור לגויים? למה שאנחנו לא ניתן את אושיות הדמוקרטיה ונראה את זה לעולם?


יעקב מרגי:


אני נהנה מההבעות של רובי.


אסתרינה טרטמן:


יפה מאוד.


מגלי והבה:


מזל שאחמד טיבי לא פה.


אסתרינה טרטמן:


אתה יודע מה? גם אחמד טיבי גאה בדמוקרטיה כשנוח לו, בנסיבות מסוימות. בכל מקרה


אני חושבת שהנימוק הזה להגיד, ראיתי מה קורה בפרלמנטרים אחרים, ואני לא יודעת מה קורה


בפרלמנטים אחרים, אני מודה בלי בושה. לא טרחתי לבדוק. כי בעיני הבעת אי אמון זו זכות


פרלמנטרית מדרגה ראשונה, דמוקרטית ובוודאי ובוודאי שלא יעלה על הדעת שיבוא שוב המוטיב


של החזק שבא לבלוע את החלש. כבר אמרו חברי, היום אנחנו פה, מחר אנחנו שם. אני מצטרפת


להצעה של חברי, תודה.


קולט אביטל:


כשמתקרבים לסופו של דיון גם אני כמו חברת הכנסת טרטמן לא רוצה לחזור על מה


שנאמר אבל אני רוצה להגיד שלא מעט זמן אני חשה הרגשה של אי נוחות לגבי כל הנושא של


הפרדת הרשויות אצלנו.


אביגדור יצחקי:


אין כל כך הפרדת רשויות.





קולט אביטל:


זה כל העניין, כי בסך הכל, ואני שמחה שאתה מצטרף, סך הכל הממשלה, כל ממשלה


מנסה די להכתיב את הקצב ואת התוכן של עבודת הכנסת, וההפרדה היא לא מספקת. אני


מצטערת שאני צריכה להעלות את זה אבל כל נושא חוק ההסדרים. אנחנו כחברי כנסת עובדים


לפעמים 6, 7, שנים על חוק ובמחי יד אחת הממשלה באה לבטל לנו חוקים. אז תבואו ותגידו


שמבחינה מעשית מי שבעצם מצביע על כך שהחוקים האלה התבטלו זה חברי הכנסת עצמם, אבל


מי שמכתיב את העניין הזה זו הממשלה. אז נכון, ואני גס רוצה להגיד לשר אדרי, עם כל הכבוד,


שיש זילות של הכלים הפרלמנטרים שבידינו, אבל הזילות היא לא רק בעניין של הנוכחות שלנו או


במספר ההצעות של האופוזיציה לאי אמון. הזילות היא כמעט בכל דבר משום שהאולם של


המליאה ריק. גם בהצעות לסדר ועוד יותר בשאילתות. אנשים מעלים שאילתות בפני שרים ולא


באים, והשרים עומדים שם -


אביגדור יצחקי:


יש מכשיר שנקרא סטטיסטיקה ושם הם רשומים.


קולט אביטל :


מתוך דאגה לאיך שאנחנו מתפקדים ואיך שאנחנו עובדים מצד אחד, ומצד שני, כיוון


שהדבר האחרון שאני חושבת שצריך לעשות בבית הזה זה לצמצם את זכויות האופוזיציה כי


האופוזיציה אם היא לא לוחמנית היא לא אופוזיציה. מה שאני רוצה להציע לך גברתי, צריכה


לקום פה איזושהי ועדה ויש כלים, לבדוק את כל המכלול של הנוכחות שלנו, של הפעילות -


אביגדור יצחקי:


את כל הכלים, נכון.


קולט אביטל:


אבל לא הממשלה. אנחנו לעצמנו צריכים להגיע לשיפור התפקוד שלנו. אני רוצה להגיד,


למדתי משהו בכנסת הקודמת. ניהל את הכנסת שכני מימין רובי ריבלין. הוא כיבד את כולם, הוא


שמר על הכנסת מפני ניסיונות של הממשלה להשתלט על סדר היום או להכתיב חוקים או לבטל


חוקים. את זה אני מכבדת ואני חושבת שזה בדיוק מה שאנחנו צריכים לעשות. ולזהבה חברתי


אני רוצה להגיד, אפרופו, כל אותם השרים שמעופפים ולא נמצאים. יש ועדת אתיקה ויש לה


כלים, ויש מכסה וזה כתוב בתקנון של כמה ימים רשאי שר להיעדר מדיוני המליאה.


זהבה גלאון: 


זה חל גם על ראש ממשלה דרך אגבי


קולט אביטל:


זה חל על כולם ולוועדת האתיקה יש כלים ואס אנחנו רוצים להחיל כלים כאלה גם על


אנשים אחרים אפשר לעשות את זה וגם על דיונים בכנסת, אפשר לעשות את זה.


זהבה גלאון:


הצעה טובה.


היו"ר רוחמה אברהם:


תודה. אני רק רוצה להוסיף על דברייך שאני בהחלט מחזקת כי אני בעד העמדה ואני


מוכרחה לומר לחברים שכרגע ביקשתי ממחלקת המחקר כמה וכמה מחקרים השוואתיים לגבי


כל העבודה שלנו כאן בכנסת ישראל לעומת מה שקורה בעולם. הנושאים שהצעת יהיו חלק


ממכלול שלם של דיונים בתוך הוועדה. לאחר שאקבל את הכל, תקבלו את כל החומר, יהיה לנו


פרק זמן ללמוד את זה ואז אנחנו מצידי אפילו נקדיש לזה יום דיונים בשבוע עד אשר נגיע





למסקנות איך באמת אנחנו משביחים את כנסת ישראל. חבר הכנסת אביגדור יצחקי ואחריו חבר


הכנסת מגלי והבה ומסיים חבר הכנסת גלנטי.


אביגדור יצחקי:


אני מוכרח לומר שאומרים על החדשים שהם לא מבינים אבל כשאתה בא מבחוץ, אני רגיל


לעסוק בנושאי ביצוע, ואני מוכרח לומר שיש בעיני הרבה מאוד כלים שלא נראים לי יעילים


ואפקטיביים מספיק. גם אם הכלים היו באים לידי ביטוי תקשורתי כזה או אחר, גם זה לא. לכן


אני בהחלט חושב, בראש ובראשונה שצריך לדון בדברים האלה ולהגיע לכלים שבסופו של דבר


תהיה להם גם אפקטיביות וצריך לתת לאופוזיציה, הנה אני מכריז על זה, את כל הכלים


האפשריים.


דרך אגב, לא צריך להתנגד לכל דבר רק בגלל שהם אופוזיציה אלא להתנגד במקומות


שבאמת חושבים שצריכים להתנגד. אני מוחה על דבריו של חבר הכנסת טיבי כלפי הנשיאות. אני


חושב שהנשיאות שוקלת היטב את הנושאים הדחופים שעל סדר היום. אני חושב שהיא קבעה


לעצמה כלל של 5 ואתמול היא חרגה ממנו וגם עשתה 6. היו לה באמת טיעונים רציניים וחבר


הכנסת טיבי ישב שם, הוא לא זעק וצעק, הוא ישב וקיבל את הדין כמו כולם כי בסופו של דבר


כולם חשבו פחות או יותר אותו דבר וכל ההחלטות התקבלו פה אחד. זה לא שמישהו התנגד או


הייתה הצבעה או משהו שדומה לזה.


ראובן ריבלין:


אתה צריך להציע שיהיו 5 הצעות דחופות לסדר בשבוע, מי שרוצה לערער יאמר במקום


מה, זה הכל.


אביגדור יצחקי:


זו גם תשובה אחת. אני רוצה לומר עוד דבר, אני מוכרח לומר שבזמנו כשהיו הצעות אי


אמון, כל המדינה הייתה רוגשת. היו פרומואים בטלביזיה ערב קודם, וכל הכתבים היו פה וכולם


היו הולכים להתבטא, והיום -


זהבה גלאון:


בגלל ששינו את החוק -


אביגדור יצחקי:


אני אומר לכם שמהרגע ששינו את החוק, ואני חושב שהוא חוק נכון דרך אגב, אני כראש


קואליציה היו לי הרהורים בראש, לא צריך לעשות גיוס של אנשים ושרים וכל הדברים האלה,


ואני מסכים עם חברת הכנסת זהבה גלאון שהפגרה של הכנסת היא לא פגרה של הכנסת ושל


המליאה, היא פגרה של הממשלה. כי אני כשהייתי מנכ"ל משרד ראש הממשלה, כשהכנסת הייתה


יוצאת לפגרה הייתה אנחת רווחה גדולה, זאת האמת. אני לא חושב שתפקידה של הכנסת זה רק


להציק לממשלה, אני חושב שתפקידה של הכנסת זה גם לסייע לממשלה לסדר את ענייניה וחבל


שממשלה יוצאת ממנה אנחת רווחה ברגע שכנסת יוצאת לפגרה, זה פשוט חבל. לפי דעתי זה לא


צריך להיות ככה. לכן אני שמח שהשר אדרי העלה את הנושא לדיון ואני חושב שזה נכון לדון לא


רק בזה.


הצעות לסדר, אני בא למליאה לפעמים אני אומר, מה תכליתו של הדבר הזה בסוף, לאן


מגיעים מפה, לאיזשהו מקום שבסוף יש החלטה שגם יצא ממנה משהו. אני חושב שצריך להקים


צוות, אני מציע שהיושב ראש שלו יהיה חבר הכנסת רובי ריבלין -


ראובן ריבלין:


לא, אני לא יושב ראש -


אביגדור יצחקי:


סליחה, אתה לא יכול להיות רק יושב ראש לשעבר.





ראובן ריבלין:


אני עכשיו יושב בשלוש ועדות.


אביגדור יצחקי:


אני חושב שרובי יש לו את הניסיון, הוא היה יושב ראש הכנסת, וההגדרה של המטרה של


הצוות הזה, צריכים להיות בו חברים אנשים מוועדת הכנסת, וההגדרה שלו צריכה להיות לבחון -


זהבה גלאון :


אפשר להציע לקחת גם לצוות כזה חברי כנסת לשעבר שעם הניסיון שלהם -


אביגדור יצחקי:


יושב ראש הוועדה יחליט לקחת את מי שרוצים. אני חושב שהצוות הזה הגדרת תפקידו


היא לבחון את הכלים הפרלמנטרים ויעילותם על ניהול השלטון והממשל במדינת ישראל וייצוג


הציבור באופן הולם. הגדרה רחבה ככל האפשר. יעברו כלי כלי, יביאו את ההצעות שלהם, נדון


בהם בצורה מסודרת, אפשר לתת להם 3, 4, חודשים, 5 חודשים, לנסות את הדבר הזה כי אני


באמת אומר לכם שאני מרגיש לא נוח והרבה מרגישים כמוני. ביום שיש רק הצעות לסדר עד סוף


היום, רוב האנשים הולכים הביתה. 90 אחוז מהכנסת הולך הביתה. זה אומר שזה לא מעניין


אותם ובאותו מקום שכן מעניין אותם הם כן באים. וחברת הכנסת אביטל לא נמצאת פה, אנחנו


לא יכולים להכריח אף אחד להיכנס למליאה אבל אנחנו יכולים ליצור עניין ואינסנטיב כדי


שימשכו את האנשים לבוא למליאה. זה מה שאנחנו צריכים לעשות ואני חושב שבעניין הזה אין


פה קואליציה, אין פה אופוזיציה, מעמדה של הכנסת יקר לכולם.


ואמירה אחרונה, אני רואה את מטרתה של קואליציה קודם כל לאפשר לממשלה לשלוט.


זה לא אומר שצריך לקבל את כל דעתה של הממשלה בכל דבר שהיא אומרת. רציתי להציע


לחברת הכנסת אביטל שתציע שבחוק ההסדרים ואני אתמוך, לא יהיה ביטול חוקים. אני בעד


חוק ההסדרים אבל ביטול חוקים לא יהיה בו. אם מישהו עבד 4 שנים על חוק ובהינף יד מוחקים


לו אותו, לא נכון. בהחלט לא נכון. אני חושב שאת הדבר הזה אנחנו יכולים להביא בהסכמה


שבחוק ההסדרים ואני מתחייב, שבחוק ההסדרים הבא לא יהיה ביטול חוקים. המקסימום שיכול


להיות, יכולה הממשלה לבקש בהתייעצות, הקפאה. לא ביטול, אין דבר כזה.


זהבה גלאון :


זה אותו דבר.


אביגדור יצחקי:


ראית מה קרה עם החוק של הילדים החולים בבתי החולים? אז זה לא אותו דבר, זה


בפירוש לא אותו דבר.


יצחק גלנטי:


זה ביטול זמנים.


ראובן ריבלין :


החוק של הילדים היה מושעה אס לא היו אנשים מהקואליציה אומרים שהם נגד ההשעיה.


היו"ר רוחמה אברהם:


סיימת? תודה. חבר הכנסת מגלי והבה.





מגלי זהבה :


אני מסכים עם כל אלה שאמרו שצריך להסתכל על הנושא לא מעיניים של אופוזיציה ולא


מעיניים של קואליציה אלא מה טובת העניין בנושא הזה. אני בעד דרך אגב, לא לקצץ בזכויות


האופוזיציה ושיגישו הצעות אי אמון כמה שיותר כי אם הם חושבים ומאמינים שזו הדרך וזה


הכלי שעומד לרשותם שיעשו זאת. אני רק מתפלא על אלה, בדרך כלל נכחתי ברוב הצעות אי


האמון כי אני חבר כנסת ממושמע והייתי שם כל הזמן. אותם אנשים אפילו לפעמים שהציעו את


האי אמון גם לא מצאנו אותם שם. ואז השאלה שנשאלת היא האס אותם חברי כנסת, האם


אותה אופוזיציה שרוצה להראות כמה היא לוחמת למען העם, למען זכויות העם, כשבאים


ומצביעים על אי אמון או נלחמים למען האי אמון, הם אינם שם או לא מצליחים ואז זה לא


פחות, אפילו יותר גרוע מאשר שהממשלה באה ואומרת, אנחנו רוצים לייעל את המערכת. אנחנו


רוצים שכשיהיה אי אמון יהיה על מה, ושהאי אמון הזה תהיה לו התייחסות רצינית, גם של


הממשלה וגם של חברי האופוזיציה. לכן אני אומר, אנחנו צריכים לחפש את דרך המלך וללכת


בדרך ההידברות ואני בטוח שאותם חברי אופוזיציה שנאבקים, ואני מסכים עם הגדרה של הגלגל


המסתובב זאת אומרת, אם נלחמים כרגע מנקודת ראות האופוזיציה גם צריכים לחשוב איך


תיראה הממשלה, איך תיראה הקואליציה ולצאת עם החלטה שמקובלת על כל הבית הזה.


היו"ר רוחמה אברהם:


תודה רבה, חבר הכנסת גלנטי בבקשה.


יצחק גלנטי:


אני חבר כנסת חדש, אומנם עתיק אבל חדש. כשהסתכלתי בעבר אל דיוני הכנסת כאזרח,


פשוט כאב לי הלב לראות איך המוסד הזה מאבד כל דימוי וצורה ציבורית שאפשר להתייחס אליו


ברצינות. אני היום במקרה נמצא בקואליציה אבל אני מחר יכול להימצא גם באופוזיציה. אז


השאלה היא פה לא קואליציה או אופוזיציה אלא השאלה היא מה הדמות והתדמית של הכנסת


בעיני הציבור בחוץ ומעבר לזה. מה שחשוב אולי הרבה יותר זה השאלה של יעילות הדיונים בתוך


הכנסת. בזמן הקצר שהספקתי להיות חבר כנסת ממש התרשמתי בצורה הגרועה ביותר.


אופוזיציה זה דבר מאוד חשוב כאשר היא באה למתן את כוח השלטון אבל כאשר האופוזיציה


לוקחת לעצמה, הופכת כלים שניתנים בידיה למין תהליך של ניגוח לשם ניגוח, ולא על מנת לפתור


את הבעיות עצמן, זה הופך את עבודת האופוזיציה לפלסתר. הדבר הזה לא מקובל עלי. לכן אין לי


צל של ספק שהאופוזיציה צריכה אומנם להמשיך בפעולה שלה אבל היא חייבת גס קצת ביקורת


עצמית. היא חייבת למתן את הפעולות שלה כך שהן באמת ייראו גס באפקטיביות בעיני הציבור


מחוץ לכנסת. כי כל פעולה שהיא יתר שימוש באותם כלים הופכת את הנושא לזילות הכנסת. אני


חושב שהצעות אי אמון זה כלי מאוד חשוב בידי האופוזיציה אבל אס היא תנצל את זה יתר על


המידה או תשתמש בזה בצורה לא חכמה אז היא גורמת לעצמה נזק.


ראובן ריבלין :


זה הציבור ישפוט.


יצחק גלנטי:


הציבור כבר שופט.


השר יעקב אדרי:


אנחנו נראים גרוע מאוד בעיני הציבור, כולנו.


ראובן ריבלין:


אתה יודע למה? כי בכל מקרה חברי הכנסת הולכים בחמש הביתה.


יצחק גלנטי:


צר לי שאין לי את ההומור של חבר הכנסת רובי ריבליו וזה חסר לי -





ראובן ריבלין:


אתה עוד צעיר, חביבי, אף פעם לא מאוחר.


יצחק גלנטי:


קניתי. אבל אני חושב לסיכום שניתן לקבל את ההצעה של יצחקי שתטפל במכלול הבעיה


והיה רצוי אס כבוד השר אדרי אכן ימשוך ברגע זה את ההצעה הזאת שלו.


היו"ר רוחמה אברהם:


לפני שהשר אדרי עונה, אני מוכרחה לומר גם משהו בעניין הזה. אציין ואומר שבשתי


הקדנציות שלי זכיתי להיות בצד המנצח, בצד של הקואליציה אבל אין צל של ספק שיש לתת את


הדעת ואת כל הכלים האפשריים גם לניהול תקין וגם את כל הכלים להתבטאות של האופוזיציה.


אי אפשר לסתום פיות, לא לחסום להם כי דברים שרואים מכאן היום לא יראו משם מחר.


מצד שני, כשמדברים על האזרחים אין ספק שכשהכניסו ועשו תיקון לחוק והכניסו את


הקביעה של סד ה-61 חברי כנסת, עיקרו את האי אמון מהתוכן שלו ומהמהות שלו. לכן בעיני


הציבור וגם בעיני חברים מסוימים, לעיתים הצעות האי אמון יש בהן מעין זילות מסוימת ולא


עניין מהותי עקרוני שיש לויכוח שמתייצבים אליו כולם, יש איזשהו מתח בציבור, היום זה סתם,


זה איזשהו כלי שהוא לא כלי מספיק חזק גם בידי האופוזיציה.


אביגדור יצחקי:


אין לו שום משמעות.


היו"ר רוחמה אברהם:


לכן, בגלל שאין לו שום משמעות, מצד אחד אני מאוד שמחה על הדיון הזה, אין ספק


כמיצב נוסף שכולנו פה חרדים לתדמיתה של הכנסת שהולכת ומדרדרת וזה כואב לכל אחד ואחד


מאיתנו וכולנו פה על פניו, יש הסכמה מלאה, גם של הקואליציה וגס של האופוזיציה שמשהו


צריך להיעשות. השיטה שעובדת כפי שהיא עובדת עכשיו, אם זה בעניין קוורום המליאה ואס זה


הוועדות ואם זה כל כלי פרלמנטרי היום לדעתי כפי שמרבית החברים כאן אמרו, יש צורך לבדוק


אותו ולראות אם באמת אנחנו כנסת ישראל אחרי כל כך הרבה זמן ושנות פעולה, יחברו חברי


הכנסת הוותיקים עם חבר הכנסת החדשים ובואו ננסה ליצור איזשהו מנגנון שישפר וישביח את


הכלי הזה.


לכן אני מציעה שתוקם ועדת משנה לוועדת הכנסת כאשר החברים מתבקשים להגיש את


מועמדותם תוך שבועיים עם הצעות. נביא את זה שוב לוועדה, נקים את ועדת המשנה. אני


מבקשת מהחברים רק להגיש לי הצעות באיזה תוכן, כלומר בואו נדון בזה ונקבע מה יהיו


הגבולות של אותה ועדה.


ראובן ריבלין:


הייתה ועדה של רשף חן בשנה הקודמת לתיקון התקנון -


היו"ר רוחמה אברהם:


יכול להיות שתקום ועדה שנקרא לה, הוועדה שתבדוק את הכלים הפרלמנטריים.


יצחק גלנטי:


ייעול פעילות הכנסת.


זהבה גלאון:


כדי לשדרג את ההצעה שלך וכדי לתת לוועדה הזאת מעמד אני רוצה להציע הצעה טיפה


שונה. אני מציעה שהוועדה לא תהיה ועדת משנה של ועדת הכנסת. אני מציעה שהוועדה תהיה





ועדה משולבת של ח"כים מכהנים וח"כים לשעבר, אנשי ציבור, למשל כמו שבח וייס, סתם


כדוגמא, אולי יש עוד שמות, והוועדה הזאת תגיש את המסקנות שלה ליושבת ראש ועדת הכנסת.


אני מתכוונת לחברי כנסת לשעבר שהם גם אנשי אקדמיה, גם אנשי ציבור עם ראייה רחבה


בשילוב עם חברי כנסת מכהנים. תעשי את זה כוועדה ציבורית, שילוב של ועדה ציבורית


שהמסקנות שלה יוגשו ליושבת ראש הוועדה, ואחר כך זה יוגש לוועדת הכנסת.


היו"ר רוחמה אברהם:


אני צריכה לבדוק את זה.


אסתרינה טרטמן:


הרעיון של חברת הכנסת גלאון מוצא חן בעיני.


היו"ר רוחמה אברהם:


יכול להיות שזה רעיון מדהים אבל מבחינת היישום שלו אני לא רוצה שזו תהיה עוד ועדת


זמיר.


זהבה גלאון:


לא משהו כזה, זו תהיה ועדה רצינית.


היו"ר רוחמה אברהם:


ועדת זמיר שמקבלת כסף ועולה תקציב -


זהבה גלאון:


לא משהו כזה, ודאי שלא.


היו"ר רוחמה אברהם:


לכן אני אבדוק את ההצעה שלך, מה ההשלכות שלה ביחד עם הייעוץ המשפטי. אני אשמח


לקבל עוד הצעות בכתב מכל אחד ואחד, מי שרוצה לשבת איתי בעניין הזה ולייעל או לשפר או


לתת רעיונות נוספים מוזמן לעשות זאת. מהיום עוד שבועיים אנחנו קובעים את הנושא הזה. השר


אדרי, לפני שאומר לך משהו בעניין הזה אני סבורה שאם אנחנו כולנו, קואליציה ואופוזיציה


כאחד, פחות או יותר הגענו למסקנה שתוקם ועדה שתבחן גם את סוגיית האי אמון, אני בטוחה


שכשאתה חשבת על הרעיון הזה, הרעיון שהנחה אותך הוא לא איך לקצץ את האופוזיציה. אולי


הרעיון שהנחה אותך היה שכשאתה רואה שיש זילות מסוימת מהנושא של האי אמון ואולי דווקא


הרעיון שלך יביא לשיפור האי אמון, אני דווקא הופכת את זה ולכן אני סבורה שתמשוך את


הצעתך מהיום ולהביא אותה כהצעה לסדר בנושא של האי אמון לוועדה שתוקם.


השר יעקב אדרי:


שמעתי בקשב רב את דברי כל חברי הכנסת ואני חושב שנאמרו הרבה דברי טעם והקשבתי


בקשב רב. כבר הקדמתי בראשית הדברים שלי שאני בעד הידברות ובעד שתהיה הסכמה, אמרתי


את זה ממש בתחילת הדברים רק בלהט הדברים, לא נתנו לי גם להשמיע את הדברים. אני חושב


שבסופו של דבר צריך לחשוב איך אנחנו נראים ואיך אנחנו נשמעים כלפי חוץ, ואם תרמתי במה


שהבאתי היום לשיפור בכל מה שקשור לכנסת הרי זה שכרי, תודה רבה.





הקמת הוועדה לבחינת בעיות העובדים הזרים - לפי סעיף 17 לתקנון הכנסת


היו"ר רוחמה אברהם:


הנושא האחרון שאני צריכה את העזרה שלכם ואני אעשה את זה בקצרה זה הוועדה לעניין


עובדים זרים, אתמול העליתי את הנושא ומכיוון שפחות או יותר הגענו למסקנות - - -


אביגדור יצחקי:


היושב ראש המומלץ היא הגברת שרה מרום שלו מסיעת הגמלאים, זו דרך אגב מכסת


הקואליציה.


זהבה גלאון:


אני מבקשת התייעצות סיעתית ואני מבקשת שהדיון יהיה מחר.


היו"ר רוחמה אברהם:


תהיה אפשרות להתייעצות ובישיבה הבאה נביא את זה לדיון.





ראשות הוועדה למאבק כנגע הסמים


היו"ר רוחמה אברהם:


דבר נוסף, הוועדה למאבק בנגע הסמים, כפי שציינתי אתמול, אישרנו אותה אתמול אבל


אני גם מודיעה ואני צריכה את האישור שלכם ליושב ראש הוועדה שיהיה נציג סיעת ש"ס והנציג


הוא חבר הכנסת זאב נסים, מי בעד? מי נגד? אושר פה אחד, תודה רבה לכולם.


הישיבה ננעלה בשעה 00 ;12








